
**SLUŽBENI GLASNIK**

**OPĆINE MURTER-KORNATI**

**SLUŽBENO GLASILO OPĆINE MURTER-KORNATI**

|  |  |  |
| --- | --- | --- |
| **Godište IX.** | **Murter, 30. 06. 2025.** | **Broj 7.** |

ISSN 2459-8712

**SADRŽAJ**

**I.**

**OPĆINSKO VIJEĆE OPĆINE MURTER-KORNATI**

1. Proračun Općine Murter-Kornati za 2025. i projekcije za 2026. i 2027. godinu -str.3.
2. Odluka o izvršavanju Proračuna Općine Murter-Kornati za 2025. godinu - str.15.
3. Program građenja komunalne infrastrukture Općine Murter-Kornati za 2025. godinu - str.20.
4. Program održavanja komunalne infrastrukture Općine Murter-Kornati za 2025. godinu - str.23.
5. Program javnih potreba u kulturi i civilnog društva Općine Murter-Kornati za 2025. godinu - str.28.
6. Program javnih potreba u sportu Općine Murter-Kornati za 2025. godinu - str.31.
7. Program javnih potreba u socijalnoj skrbi Općine Murter-Kornati za 2025. godinu -str. 33.
8. Program javnih potreba u predškolskom odgoju i obrazovanju Općine Murter-Kornati za 2025. godinu - str.35
9. Program korištenja sredstava naknade za zadržavanje nezakonito izgrađenih zgrada u prostoru na području Općine Murter-Kornati za 2025. godinu - str.37.
10. Program javnih potreba za obavljanje djelatnosti Hrvatske gorske službe spašavanja Stanice Šibenik za 2025. godinu - str.38.
11. Analiza stanja sustava civilne zaštite na području Općine Murter-Kornati za 2024. godinu i godišnji plan razvoja sustava civilne zaštite za 2025. godinu - str.39.
12. Smjernica za organizaciju i razvoj civilne zaštite na području Općine Murter-Kornati za razdoblje 2025. – 2028.  godine - str.44.
13. Odluka o komunalnoj infrastrukturi Općine Murter-Kornati i njezinom pravnom statusu – javna prometna površina na kojoj nije dopušten promet motornim vozilima - str.51.
14. Odluka o odabiru najpovoljnijih ponuditelja za dodjelu pomorskih dozvola na području Općine Murter-Kornati za razdoblje od 2025. – 2028. godine - str.52.
15. Rješenje o izmjeni Rješenja o izboru Mandatne komisije Općinskog vijeća Općine Murter-Kornati - str.54.
16. Rješenje o imenovanju Odbora za Statut, Poslovnik i propise - str.55.
17. Rješenje o imenovanju Odbora za dodjelu javnih priznanja - str.56.
18. Rješenje o imenovanju Odbora za dodjelu stipendija - str.57.

**II.**

**OPĆINSKI NAČELNIK**

1. Odluka o visini naknade za izdavanje dozvole za obavljanje autotaksi prijevoza-str.58.

**I.**

**OPĆINSKO VIJEĆE OPĆINE MURTER-KORNATI**

























Na temelju članka 18. Zakona o proračunu („Narodne novine“, broj 144/21) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21) Općinsko vijeće Općine Murter-Kornati na 2. sjednici od 30. lipnja 2025. godine, donosi

**ODLUKU**

**o izvršavanju Proračuna Općine Murter-Kornati za 2025. godinu**

1. **OPĆE ODREDBE**

**Članak 1.**

Ovom Odlukom uređuju se način izvršavanja Proračuna Općine Murter-Kornati za 2025. godinu (u daljnjem tekstu: Proračun) koji obuhvaća: upravljanje prihodima i primicima, upravljanje rashodima i izdacima, imovinom Općine Murter-Kornati, opseg zaduživanja, upravljanje dugom kao i ovlasti općinskog načelnika u izvršavanju Proračuna te druga pitanja o izvršavanju Proračuna.

**II.** **SADRŽAJ PRORAČUNA**

**Članak 2.**

Proračun se sastoji od Općeg i Posebnog dijela sa projekcijama Plana za 2026. i 2027. godinu te Obrazloženja.

Opći dio Proračuna sastoji se od sažetka Računa prihoda i rashoda i Računa zaduživanja/financiranja uz raspoloživa sredstva iz prethodnih godina po razdjelima. U računu prihoda i rashoda iskazuju se porezni i neporezni prihodi i prihodi od potpora, prihodi od financijske imovine, prihodi od pristojbi i naknada, ostali prihodi i prihodi od prodaje nefinancijske imovine. Prihodima se financiraju rashodi utvrđeni za financiranje tekućih i kapitalnih javnih potreba na razini Općine Murter-Kornati na temelju zakonskih i drugih propisa.

U Računu financiranja iskazuju se primici od financijske imovine i zaduživanja, te izdaci za financijsku imovinu i otplatu kredita i zajmova.

Posebni dio sadrži raspored rashoda i izdataka raspoređenih po programima, aktivnostima i projektima, izvorima financiranja i funkcijama.

U Planu proračuna Općine Murter-Kornati za 2025. godinu uključeni su svi prihodi i primici, rashodi i izdaci proračunskih korisnika, sukladno svim proračunskim klasifikacijama.

**III. IZVRŠAVANJE PRORAČUNA**

**Članak 3.**

Proračun se izvršava od 1. siječnja do 31. prosinca 2025. godine.

Sredstva Proračuna osiguravaju se proračunskim korisnicima (u daljnjem tekstu: korisnici) koji su u Posebnom dijelu Proračuna određeni za nositelje sredstava raspoređenih po programima (aktivnostima i projektima) i po vrstama rashoda i izdataka.

**Članak 4.**

Korisnici proračunskih sredstava imaju ovlaštenja i obveze utvrđene ovom Odlukom.

Naredbodavac za izvršenje Proračuna u cjelini je Općinski načelnik.

**Članak 5.**

Korisnici smiju proračunska sredstva koristiti samo za namjene koje su određene Proračunom i to do visine utvrđene u njegovom Posebnom dijelu. Jedinstveni upravni odjel utvrđuje mjesečnu dodjelu sredstava u skladu s likvidnošću proračuna i prenesenim obvezama korisnika, do visine planirane u godišnjem planu proračunskih korisnika.

Općinski načelnik ima pravo obustaviti od izvršenja odluku koja je u suprotnosti sa odredbama Zakona o proračunu.

Jedinstveni upravni odjel Općine Murter-Kornati je obvezan u roku od osam dana od stupanja na snagu Proračuna izvijestiti proračunske korisnike o odobrenim sredstvima iz Proračuna koja su iskazana u posebnom dijelu Proračuna.

Proračunski korisnici su dužni dostaviti svoje financijske planove usuglašene s odobrenim sredstvima Proračuna u roku od 15 dana od stupanja na snagu Proračuna.

**Članak 6.**

Ukoliko se prihodi Proračuna ne ostvaruju planiranom dinamikom, prednost u izvršavanju obveza imati će sredstva za otplatu ugovorenog kredita s pripadajućim kamatama, namijenjenog za izgradnju, obnovu i kupnju kapitalnih objekata te sredstava za redovnu djelatnost odjela i službi.

Proračunski korisnik (Narodna knjižnica i čitaonica Murter) izuzet je od obveze uplate ostvarenih vlastitih i namjenskih prihoda i primitaka u Proračun, jer nisu stvoreni informacijski preduvjeti za praćenje prihoda proračunskog korisnika i izvršavanje rashoda iz tih izvora. Vlastiti i namjenski prihodi korisnika prikazuju se u financijskom planu proračunskog korisnika i uplaćuju na njegov račun, a mogu se koristiti isključivo za namjene utvrđene tim financijskim planom, do iznosa ostvarenih prihoda.

Proračunski korisnik tijekom godine obvezan je o ostvarenju i trošenju prihoda izvještavati Jedinstveni upravni odjel Općine Murter-Kornati, jer će podaci o njegovom ostvarenju i trošenju biti uključeni u polugodišnji i godišnji izvještaj o izvršenju Proračuna.

**Članak 7.**

Člankom 234. Pravilnika o proračunskom računovodstvu i računskom planu („Narodne novine“, broj 158/23) propisano je da Proračuni čiji proračunski korisnici u trenutku stupanja na snagu ovog Pravilnika ne posluju preko jedinstvenog računa proračuna već preko vlastitih računa u poslovnim bankama, obavezni su uspostaviti Objedinjenu glavnu knjigu proračuna od 01. siječnja 2026. godine.

Dva temeljna preduvjeta za vođenje Objedinjene glavne knjige proračuna su jedinstveni računovodstveno-informacijski sustav i uspostava općinske riznice. Riznica je sustav koji organizacijski i informacijski objedinjava proračunske procese: priprema proračuna, izvršavanje proračuna, računovodstvo i upravljanje novčanih sredstava.

Općina Murter-Kornati će tijekom 2025. godine pokrenuti proces uspostave jedinstvenog računovodstveno-informacijskog sustava i uvođenja Općinske riznice. Uvođenje općinske riznice imalo bi dvije osnovne faze. U prvoj fazi proračunski korisnici – (Narodna knjižnica i čitaonica Murter) bi zadržali račun, a nadležni proračun bi plaćao dobavljače iz proračunskih sredstva. U drugoj fazi došlo bi do potpunog ukidanja računa proračunskih korisnika i ulaska u jedinstveni račun riznice.

**Članak 8.**

Tijekom godine moguće su nepredviđene okolnosti koje mogu dovesti do neplaniranih ostvarenja prihoda i primitaka te rashoda i izdataka proračunskih korisnika-ustanova. Upravljačka tijela ustanova ne mogu donositi izmjene i/ili dopune svojih financijskih planova vezanih uz financiranje iz izvora općih prihoda bez prethodne suglasnosti Općine, odnosno bez donošenja izmjena i dopuna Proračuna Općine.

Upravljačka tijela ustanova mogu donositi prijedloge izmjena i/ili dopuna svojih financijskih planova vezanih za financiranje iz vlastitih izvora i dostavljati ih Jedinstvenom upravnom odjelu Općine Murter-Kornati.

U slučaju opravdanosti prijedloga, Jedinstveni upravni odjel Općine Murter-Kornati predložiti će općinskom načelniku da proračunskim korisnicima – ustanovama daje pisanu suglasnost kojima će njihovi prijedlozi izmjena i/ili dopuna financijskih planova usvojiti ili odbiti. Odobrene izmjene i/ili dopune financijskih planova ustanova će tijekom godine biti usklađene sa izmjenama i/ili dopunama ili preraspodjelama Općine Murter-Kornati.

**Članak 9.**

Ako se tijekom godine, na temelju propisa, smanji djelokrug ili nadležnost proračunskog korisnika, zbog čega se smanjuju sredstva, ili ako se ukine proračunski korisnik, neutrošena sredstva za njegove rashode i izdatke prenose se u zalihu proračuna ili na proračunskog korisnika koji preuzme njegove poslove.

**Članak 10.**

Ostali korisnici Proračuna dostavljaju izvješća o utrošenim sredstvima prema pozivu, a najmanje jednom godišnje za utrošena sredstva u prethodnoj godini.

U slučaju neispunjenja obveze iz stavka 1. ovoga članka obustavit će se isplata sredstava iz Proračuna.

**Članak 11.**

Preuzimanje obveza kod nabave roba i usluga te ustupanja radova, provodit će se u skladu sa Zakonom o javnoj nabavi („Narodne novine“, broj 120/16, 114/22).

**Članak 12.**

Prava i obveze iz rada i po osnovi rada dužnosnika, službenika i namještenika utvrđivat će se u skladu s odlukama Općinskog vijeća, načelnika, zakonskim propisima i općim aktima.

Materijalna prava i naknade troškova zaposlenih, naknade za korištenje godišnjeg odmora, otpremnine za odlazak u mirovinu, slučaj smrti obitelji, naknade za duža bolovanja, putne troškove i ostala prava, isplaćivat će se u skladu s propisima i planiranim sredstvima u Proračunu.

**IV. PRORAČUNSKA ZALIHA**

**Članak 13.**

Neraspoređeni dio Proračuna čine sredstva proračunske zalihe koja se koriste za financiranje neplaniranih rashoda ili za namjene za koje se tijekom godine pokaže da nisu utvrđena dostatna sredstva jer ih pri planiranju Proračuna nije bilo moguće predvidjeti, te za druge nepredviđene rashode.

Visina proračunske zalihe u Proračunu za 2025. godinu iznosi 2.000,00 EUR.

O korištenju sredstava proračunske zalihe odlučuje općinski načelnik.

O korištenju sredstava proračunske zalihe općinski načelnik izvještava Općinsko vijeće dva puta godišnje.

**V. OPSEG ZADUŽIVANJA I DAVANJE JAMSTAVA**

**Članak 14.**

Općina se može zadužiti dugoročno samo za investiciju koja se financira iz Proračuna, a koju potvrdi Općinsko vijeće uz prethodnu suglasnost Vlade RH, a na prijedlog Ministra financija.

Ukupna godišnja obveza zaduživanja Proračuna može iznositi najviše do 20% ostvarenih prihoda prethodne godine. U ovaj iznos uključuje se iznos anuiteta po obveze na osnovi izdanih vrijednosnih papira i danih jamstava iz prethodne godine, te neplaćene obveze iz prethodnih godina.

Općina se može kratkoročno zadužiti najduže do 12 mjeseci za premošćivanje jaza nastalog zbog različite dinamike priljeva sredstava i dospijeća obveza, bez mogućnosti daljnjeg reprogramiranja ili zatvaranja postojećih obveza po kratkoročnim kreditima ili zajmovima uzimanjem kratkoročnih kredita ili zajmova.

Pravna osoba u većinskom vlasništvu Općine i ustanova čiji je osnivač Općina Murter-Kornati smije se zadužiti samo uz suglasnost Općinskog vijeća.

Općina može dati jamstvo i suglasnosti za ispunjenje obveza pravnoj osobi i ustanovi iz prethodnog stavka ovog članka sukladno pozitivnim propisima i općim aktima Općine, uz prethodnu suglasnost Ministra financija. Dana jamstva i suglasnosti uključuju se u opseg zaduživanja Općine.

**VI. PLAĆANJE PREDUJMA**

**Članak 15.**

Plaćanje predujma moguće je samo iznimno i na temelju prethodne suglasnosti općinskog načelnika.

**VII. UPRAVLJANJE FINANCIJSKOM I NEFINANCIJSKOM IMOVINOM**

**Članak 16.**

Raspoloživim novčanim sredstvima na računu Proračuna upravlja općinski načelnik.

Općinski načelnik odlučuje o stjecanju i otuđivanju nekretnina i pokretnina i raspolaganju ostalom imovinom čija pojedinačna vrijednost ne prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju, odnosno raspolaganju ostalom imovinom.

Stjecanje i otuđivanje te raspolaganje ostalom imovinom mora biti planirano u Proračunu i provedeno u skladu sa zakonom.

**VII. PRIMJENA PRORAČUNSKOG RAČUNOVODSTVA, FINANCIJSKO RAČUNOVODSTVENA KONTROLA I IZVJEŠTAVANJE**

**Članak 17.**

Proračun i proračunski korisnici primjenjuju sustav proračunskog računovodstva.

Jedinstveni upravni odjel podnosi Načelniku polugodišnji i godišnji izvještaj o izvršenju Proračuna. Polugodišnji i godišnji izvještaj o izvršenju Proračuna Načelnik zatim dostavlja Općinskom vijeću u rokovima propisanim Zakonom o proračunu.

Proračunski korisnici – ustanove Općine su dužni dostaviti polugodišnje i godišnje financijske izvještaje Jedinstvenom upravnom odjelu Općine Murter-Kornati.

Jedinstveni upravni odjel Općine Murter-Kornati zatim izrađuje konsolidirani polugodišnji i godišnji financijski izvještaj za Proračun i proračunske korisnike i dostavlja ga Ministarstvu financija u zakonski propisanim rokovima.

**VI. URAVNOTEŽENJE PRORAČUNA I PRERASPODJELA PRORAČUNSKIH SREDSTAVA**

**Članak 18.**

Ako tijekom godine dođe do povećanja rashoda i/ili izdataka odnosno smanjenja prihoda i/ili primitaka Načelnik može poduzeti mjere uravnoteženja Proračuna propisane zakonom.

Ako se primjenom privremenih mjera ne uravnoteži Proračun, njegovo uravnoteženje, odnosno preraspodjelu sredstava između proračunskih korisnika utvrditi će se Izmjenama i dopunama Proračuna.

**VI. PRIJELAZNE I ZAVRŠNE ODREDBE**

**Članak 19.**

Proračun se izvršava do 31. prosinca 2025. godine.

Samo naplaćeni prihodi u kalendarskoj godini priznaju se kao prihodi Proračuna za 2025. godinu.

Financijske obveze koje ne budu podmirene do 31. prosinca 2025. godine podmirit će se iz Proračuna naredne fiskalne godine.

Ostvareni namjenski prihodi i primici koji ne budu iskorišteni do 31. prosinca 2025. godine prenose se u Proračun za narednu godinu.

**Članak 20.**

Ova Odluka objaviti će se u „Službenom glasniku Općine Murter-Kornati“ i stupa na snagu prvoga dana od dana objave.

KLASA: 400-04/25-01/06

URBROJ: 2182-18-01/01-25-1

Murter, 30. lipnja 2025. god.

OPĆINSKO VIJEĆE OPĆINE MURTER-KORNATI

Predsjednica

Tina Skračić

Na temelju članka 67. stavka 1. Zakona o komunalnom gospodarstvu („Narodne novine“, broj 68/18, 110/18, 32/20, 145/24) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21) Općinsko vijeće Općine Murter-Kornati na 2. sjednici od 30. lipnja 2025.godine, donosi

**PROGRAM**

**građenja komunalne infrastrukture Općine Murter-Kornati za 2025. godinu**

1. UVOD

**Članak 1.**

Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja građenja.

Programom građenja komunalne infrastrukture određuju se:

1. građevine komunalne infrastrukture koje će se graditi radi uređenja neuređenih dijelova građevinskog područja,
2. građevine komunalne infrastrukture koje će se graditi u uređenim dijelovima građevinskog područja,
3. građevine komunalne infrastrukture koje će se graditi izvan građevinskog područja,
4. postojeće građevine komunalne infrastrukture koje će se rekonstruirati i način rekonstrukcije,
5. građevine komunalne infrastrukture koje će se uklanjati ako ih ima i
6. druga pitanja određena Zakonom o komunalnom gospodarstvu i posebnim zakonom.
7. OPIS KOMUNALNE INFRASTRUKTURE S PROCJENOM TROŠKOVA ZA GRADNJU

**Članak 2.**

Objekti i naznaka poslova s procijenjenim troškovima gradnje iskazanim u eurima za gradnju komunalne infrastrukture u 2025. godini, te izvori njihova financiranja navode se u slijedećem pregledu:

1. **Građevine komunalne infrastrukture koje će se graditi u uređenim dijelovima građevinskog područja –** naselje Murter

|  |  |  |  |
| --- | --- | --- | --- |
| **Građevine komunalne infrastrukture** | **Vrsta komunalne infrastrukture** | **Procjena troškova građenja** | **Oznaka izvora financiranja** |
| Postavljanje javne rasvjete u ulicama:  - Zagrebačka ulica  - Kenjenova ulica  -Jeratova ulica  -Ulica Luke | javna rasvjeta | 25.000,00 eur | • prihodi za posebne  namjene |
| Popločavanje ulica na predjelu Rudina-Luke | Javne površine | 36.220,00 eur | •prihodi od prodaje nefinancijske imovine |
| Uređenje nerazvrstanih cesta – Kornatska ulica | Javne površine | 50.000,00 eur | •prihodi za komunalnog doprinosa |
| UKUPNO |  | 111.220,00 eur |  |

1. **Građevine komunalne infrastrukture koje će se graditi izvan građevinskog**

**područja –** naselje Murter

|  |  |  |  |
| --- | --- | --- | --- |
| **Građevine komunalne infrastrukture** | **Vrsta komunalne infrastrukture** | **Procjena troškova građenja** | **Oznaka izvora financiranja** |
| Sanacija obale | javne površine na kojima nije dopušten promet motornih vozila | 35.000,00 eur | • pomoći |
| UKUPNO |  | 35.000,00 eur |  |

1. **Postojeće građevine komunalne infrastrukture koje će se rekonstruirati i način rekonstrukcije**

|  |  |  |  |  |
| --- | --- | --- | --- | --- |
| **Građevine komunalne infrastrukture** | **Vrsta komunalne infrastrukture** | **Procjena troškova građenja** | **Oznaka izvora financiranja** | **Način rekonstrukcije** |
| Uređenje višenamjenske dvorane Žut | Građevine i uređaji javne namjene | 12.000,00 eur | •ostale pomoći | Obnova dotrajalih dijelova zgrade |
| UKUPNO |  | 12.000,00 eur |  |  |

**d) Druga pitanja određena ovim zakonom i posebnim zakonom – ostala komunalna infrastruktura i trošak –** naselje Murter

|  |  |  |  |
| --- | --- | --- | --- |
| **Građevine komunalne infrastrukture** | **Vrsta komunalne infrastrukture** | **Procjena troškova građenja** | **Oznaka izvora financiranja** |
| Izrada projektne dokumentacije za buduće projekte | građevine i uređaji javne namjene | 15.000,00 eur | • prihodi za posebne namjene |
| Prostorno uređenje i unapređenje stanovanja | građevine i uređaji javne namjene | 10.000,00 eur | • prihodi od prodaje nefinancijske imovine |
| UKUPNO |  | 35.000,00 eur |  |

1. ISKAZ FINANCIJSKIH SREDSTAVA ZA GRADNJU KOMUNALNE INFRASTRUKTURE

**Članak 3.**

Zbirni iskaz financijskih sredstava za gradnju objekata i uređaja, te nabavku opreme komunalne infrastrukture, navedenih u popisu poslova s procjenom troškova građenja, je sljedeći:

|  |  |
| --- | --- |
| Izvor financijskih sredstava | Iznos u eurima |
| 1. prihodi za posebne namjene | 50.000,00 eur |
| 1. pomoći | 47.000,00 eur |
| 3. prihodi od komunalnog doprinosa | 50.000,00 eur |
| 4. prihodi od prodaje nefinancijske imovine | 46.220,00 eur |
| SVEUKUPNO | 183.220,00 eur |

**Članak 4.**

Ovaj Program objaviti će se u „Službenom glasniku Općine Murter-Kornati“ i stupa na snagu prvoga dana od dana objave.

KLASA: 363-01/25-01/16

URBROJ: 2182-18-01/01-25-1

Murter, 30. lipnja 2025. god.

OPĆINSKO VIJEĆE OPĆINE MURTER-KORNATI

Predsjednica

Tina Skračić

Na temelju članka 72. stavka 1. Zakona o komunalnom gospodarstvu („Narodne novine“ broj 68/18, 110/18, 32/20, 145/24) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21) Općinsko vijeće Općine Murter-Kornati, na 2. sjednici od 30. lipnja 2025. godine, donosi

**PROGRAM**

**održavanja komunalne infrastrukture Općine Murter-Kornati za 2025. godinu**

**Članak 1.**

Ovim Programom se određuje održavanje komunalne infrastrukture u 2025. godini na području Općine Murter-Kornati za komunalne djelatnosti:

1. **održavanje nerazvrstanih cesta 114.175,00 eur**

|  |  |
| --- | --- |
| Opis | opseg |
| Redovito održavanje prometnih površina | Mjestimično poboljšanje te osiguravanje trajnosti i sigurnosti na cesti ulice GET |
| Redovito održavanje pokosa i vegetacije te osiguravanje preglednosti | Košnja 4x godišnje (tijekom proljeća i ljeta) ulicama -  Put Gradine, Vukovarska, Betinska, Zdrače, Lokvice, Podvrtaje, Kornatska, Murterskih brašćin, Put Slanice, Sabuni, Jersani, Žrtava ratova, A.K.Miočića, M.iseljenika, Težačka, Lajci, Luke, Požari Goričine „Butina“, „staro selo“, dio crnikovac  Orezivanje zbog preglednosti 2x godišnje u periodu 20 dana (u proljeće)  Orezivanje na visini uz pomoć dizalice 30 sati godišnje (po potrebi kroz godinu)  Zbrinjavanje zelenog rezanog otpada prikupljenog pri pružanju ove usluge |
| Redovito održavanje prometne signalizacije i opreme | Zamjena, postavljanje  5 rada rada radnika i materijal |
| Interventni radovi održavanja na ulicama | Radovi nastali izvanrednim događajima |

*Pod održavanjem nerazvrstanih cesta* podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

U sklopu obavljanja djelatnosti održavanja nerazvrstanih cesti može se osigurati i građenje komunalne infrastrukture.

Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim ovim Zakonom i drugim propisima, a koje nisu razvrstane kao javne ceste u smislu zakona kojim se uređuju ceste.

**2. održavanje javnih površina na kojima nije dopušten**

**promet motornim vozilom 45.000,00 eur**

|  |  |
| --- | --- |
| Opis | opseg |
| Održavanje i popravci kojima se osigurava funkcionalna ispravnost  Trg  Javni prolazi  Šetališta  Uređene plaže (Podvrške, Slanica, Čigrađa, Luke, Colentum)  Biciklističke i pješačke staze | Popravci povodom odrona, popravci oštećenja npr. na klupama, održavanje npr. bojanje klupa  Orezivanje i košnja stabala i dr. na uređenim plažama i stazama |

*Pod održavanjem* javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost.

 Javne prometne površine na kojima nije dopušten promet motornim vozilima su trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste.

**3. održavanje građevina javne odvodnje oborinskih voda 15.000,00 eur**

|  |  |
| --- | --- |
| Opis | opseg |
| Održavanje i popravci kojima se osigurava funkcionalna ispravnost  Trg  Javni prolazi  Šetališta  Uređene plaže (Podvrške, Slanica, Čigrađa, Luke, Colentum)  Biciklističke i pješačke staze | Saniranje i izmjena šahtova, upojni bunari, čišćenje kolovađi, rešetki i dr.  Saniranje prikupljanja oborinskih voda na predjelu ulica Luke (kod Konzum) |

Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

**4. održavanje javnih zelenih površina 42.400,00 eur**

|  |  |
| --- | --- |
| Opis | opseg |
| * košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje   - opskrba vodom javnih površina | -košnja motornom kosilicom 3950 m2 (đardini i parkići na obali, park „F.Tuđman“ i „Velika voda“ i „Tommy“)  -obrezivanje đardina „Velika voda“, kod Tommy-a, kod autobusne stanice, kod spomenika dr.Tuđmanu i na zelenoj tržnici 80 h godišnje  -košnja, obrezivanje đardin/prilaz župnoj crkvi  -prihrana đardina i dr. zelenih površina |

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

 Javne zelene površine su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.

**5. održavanje groblja 29.300,00 eur**

|  |  |
| --- | --- |
| Opis | Opseg |
| održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja | prosječno 4h dnevno rad radnika na Groblju - održavanje zelenih površina, križeva, dva objekta i dr. |

*Pod održavanjem*groblja i krematorija unutar groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

**6. održavanje čistoće javnih površina 171.250,00 eur**

|  |  |
| --- | --- |
| Opis | opseg |
| ručno i strojno čišćenje i pranje javnih površina od otpada, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave | * ručno sezonsko i ručno cjelogodišnje čišćenje (samo na ovim poslovima je zaposleno prosječno 1 radnik cijelu godinu + 1 za sezonu) * strojno čišćenje sezonsko i cjelogodišnje (na ovim poslovima su stalno zaposlena 2 radnika koji radu s 2 čistilice u periodu sezone, a u zimskom periodu 3 puta mjesečno) * Zbrinjavanje otpada iz košarica i javne površine za godinu 2025. (40 spremnika od 55l je postavljeno tijekom cijele godine, 30 spremnika od 600l je dodatno postavljeno tijekom sezone od 01.05.-01.10.) * Zbrinjavanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave (po potrebi npr. odbačen madrac, vreća otpada i sl.) |

*Pod održavanjem* čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.

**7. održavanje građevina i uređaja javne namjene 25.700,00 eur**

|  |  |
| --- | --- |
| Opis | opseg |
| Održavanje, popravci i čišćenje građevina, uređaja i predmeta – nadstrešnica na autobusnoj stanici, javni zahodi, oznake, spomenici i dr. | Održavanje, popravci i čišćenje javnog zahoda Slanica i Luke |
| Čišćenje spomenika (Tuđman, Velika voda) |

*Pod održavanjem*građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.

Građevine i uređaji javne namjene su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

**8. održavanje javne rasvjete 61.000,00 eur**

|  |  |
| --- | --- |
| Opis | opseg |
| -održavanje javne rasvjete na području Murter-Kornati  -pregled uređaja i instalacija javne rasvjete  -antikorozivna zaštita  -elektromontažni radovi  -kabeli  -spojke komplet s priborom i osiguračima  -stupovi  -svjetiljke i druga oprema  -građevinski radovi | -sukladno tekućim potrebama i planu ukupnih radova održavanja javne rasvjete na temelju narudžbe ili zapisniku o neaktivnim rasvjetnim mjestima.  -Interventno održavanje u izuzetnim okolnostima |
| Prigodno ukrašavanje općine | Prilikom blagdana npr. Božić i dr. manifestacija npr. Murterske bake |

*Pod održavanjem javne rasvjete* podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površine javne namjene.

**9**. **deratizacija i dezinsekcija** **15.000,00 eur**

|  |  |
| --- | --- |
| Opis | opseg |
| Deratizacija i dezinsekcija javnih površine | 4 deratizacije (deratizacija miševa i štakora) i dezinsekcija (larvicidne i adulticidne |

**10. veterinarsko-higijeničarski poslovi 500,00 eur**

|  |  |
| --- | --- |
| Opis | opseg |
| Zbrinjavanje napuštenih životinja i uklanjanje uginulih životinja | prikupljanje i uklanjanje uginulih glodavaca i malih životinja/po potrebi |

UKUPNO: **519.325,00 eur**

Programom iz stavka 1. ovog članka utvrđuje se:

* opis i opseg poslova održavanja s procjenom pojedinih troškova, po djelatnostima i
* iskaz financijskih sredstava potrebnih za ostvarivanje programa, s naznakom izvora financiranja

**Članak 2.**

Sredstva za ostvarivanje ovog Programa predviđaju se iz:

* opći prihodi i primici 264.325,00 eur
* komunalna naknada 200.000,00 eur
* prihodi za posebne namjene 55.000,00 eur

UKUPNO: 519.325,00 eur

**Članak 3.**

Ovaj Program objaviti će se u „Službenom glasniku Općine Murter-Kornati“ i stupa na snagu prvoga dana od dana objave.

KLASA: 363-01/25-01/17

URBROJ: 2182-18-01/01-25-1

Murter, 30. lipnja 2025. god.

OPĆINSKO VIJEĆE OPĆINE MURTER-KORNATI

Predsjednica

Tina Skračić

Na temelju članaka 5. i 6. Zakona o kulturnim vijećima i financiranju javnih potreba u kulturi („Narodne novine“ br. 83/22), članka 32. i 33. Zakona o udrugama („Narodne novine“, broj 74/14, 70/17, 98/19, 151/22) i članka 29. Statuta Općine Murter-Kornati ("Službeni glasnik Općine Murter-Kornati“ broj 2/21) Općinsko vijeće Općine Murter-Kornati na 2. sjednici od 30. lipnja 2025. godine, donosi

**PROGRAM**

**javnih potreba u kulturi i civilnog društva Općine Murter-Kornati za 2025. godinu**

1. TEMELJNE ODREDBE

**Članak 1.**

Ovim Programom se utvrđuju oblici poticanja i promicanja kulture i kulturnih djelatnosti koji pridonose razvitku i unapređenju kulturnog života na području Općine Murter-Kornati za 2025. godinu, kao i iskaz financijskih sredstava za ostvarivanje Programa.

**Članak 2.**

U 2025. godini poticat će se, promicati i financirati slijedeće djelatnosti i programi u kulturi:

* djelatnosti i pojedinačni programi Narodne knjižnice i čitaonice Murter kao jedine ustanove u kulturi na području Općine,
* djelatnosti udruga u područjima kulture i organizacija civilnog društva čije su djelatnosti od posebnog interesa za Općinu
* pojedinačne akcije i manifestacije u kulturi koje pridonose razvitku, obogaćivanju i promicanju kulturnog života,
* uređenje objekata iz područja kulture.

Ukupan iznos sredstava za sve gore navedene djelatnosti i programe za 2025. godinu planirani su u iznosu od ukupno 5.721.865,00 eura.

1. DJELATNOST I POSLOVI USTANOVA KULTURE

**Članak 3.**

Općina Murter-Kornati je osnivač ustanove «Narodne knjižnice i čitaonice Murter».

Narodna knjižnica i čitaonica obavlja djelatnost i poslove zadovoljavanja potreba pučanstva za knjigom i informiranjem, širenjem naobrazbe i kulture, omogućavanje stručnog usavršavanja, organiziranje kulturnih manifestacija i programa.

Općina Murter-Kornati osigurava proračunska sredstva za rad zaposlenika, utrošeni materijal, energiju, komunalne i ostale usluge, za izdatke tekućeg održavanja, te sufinanciranje povećanja knjižnog fonda.

Dio troškova Narodne knjižnice i čitaonice pokriva se iz sredstava dobivenih od Ministarstva kulture, Šibensko-kninske županije, te vlastitih prihoda (članarina).

Sredstva planirana za redovan rad i nabavu knjižnične građe Narodne knjižnice i čitaonice Murter planirana su u iznosu od 71.450,00 eura.

1. DJELATNOST UDRUGA KULTURE I ORGANIZACIJA CIVILNOG DRUŠTVA ČIJE SU DJELATNOSTI OD POSEBNOG INTERESA ZA OPĆINU

**Članak 4.**

Na temelju prijava na javni poziv za programe javnih potreba u području kulture osiguravaju se sredstva za različite programe i projekte u iznosu od 81.000,00 eura.

Na temelju prijava na javni natječaj za financiranje programa/projekata javnih potreba organizacija civilnog društva osiguravaju se sredstva za različite programe i projekte u iznosu od 9.000,00 eura.

Odobrena sredstva za financiranje programa javnih potreba udruga u kulturi i organizacija civilnog društva isplaćivati će se temeljem pojedinačnih ugovora o dodijeli financijskih sredstava.

Planirani iznos za udruge u 2025. godini iznosi 90.000,00 eura i to;

- Udruzi „Latinsko idro“ 20.000,00 eur

- K.U.U. „Zaokret“ 6.000,00 eur

- Udruzi „Argonauta“ 10.000,00 eur

- Ogranak Matice hrvatske u Murteru 4.000,00 eur

- udruzi „Dramski amateri Murter“ 10.000,00 eur

- SKUD „Kreativac“ 8.000,00 eur

- Župnom pj. zboru „Sveti Mihovil“ 5.000,00 eur

- KUD „Zavor“ Murter 6.000,00 eur

- KU „Murterske poklade“ 12.000,00 eur

-Udruzi Kornatski pčelari 2.000,00 eur

- Udruzi UHVDR 7.000,00 eur

1. POJEDINAČNE AKCIJE I MANIFESTACIJE U KULTURI KOJE PRIDONOSE RAZVITKU, OBOGAĆIVANJU I PROMICANJU KULTURNOG ŽIVOTA

**Članak 5.**

|  |  |
| --- | --- |
| Kulturne manifestacije i Murtersko kulturno ljeto | 40.350,00 eur |
| Konzervacija predmeta zavičajne zbirke Marka Mudronje Repca | 10.000,00 eur |
| Ukupno: | 50.350,00 eur |

1. UREĐENJE OBJEKATA IZ PODRUČJA KULTURE

**Članak 6.**

|  |  |
| --- | --- |
| Prezentacijski centar Amphorarium | 4.397.530,00 eur |
| Unapređenje Narodne knjižnice i čitaonica Murter | 1.121.535,00 eur |
| Ukupno: | 5.519.065,00 eur |

1. ZAVRŠNE ODREDBE

**Članak 7.**

Financijska sredstva namijenjena za ostvarivanje ovoga Programa planirana su Proračunom Općine Murter-Kornati za 2025. godinu.

**Članak 8.**

Ovaj Program objaviti će se u „Službenom glasniku Općine Murter-Kornati“ i stupa na snagu prvog dana od dana objave.

KLASA: 612-01/25-01/01

URBROJ: 2182-18-01/01-25-1

Murter, 30. lipnja 2025. god.

OPĆINSKO VIJEĆE OPĆINE MURTER-KORNATI

Predsjednica

Tina Skračić

Na temelju članka 75. Zakona o sportu ("Narodne novine" broj 141/22) i članka 29. Statuta Općine Murter - Kornati ("Službeni glasnik Općine Murter-Kornati", broj 2/21) Općinsko vijeće Općine Murter-Kornati na 2. sjednici od 30. lipnja 2025. godine, donosi

**PROGRAM**

**javnih potreba u sportu Općine Murter-Kornati za 2025. godinu**

**Članak 1.**

Ovim Programom se utvrđuju javne potrebe Općine Murter-Kornati u sportu za 2025. godinu za koje se sredstva osiguravaju iz Proračuna Općine Murter-Kornati za 2025. godinu u sveukupnom iznosu od 136.900,00 eur.

**Članak 2.**

Sukladno članku 75. stavku 3. Zakona o sportu, Općinsko vijeće Općine Murter-Kornati obvezno je zajedno sa Proračunom Općine Murter-Kornati donijeti i godišnji Program javnih potreba u sportu.

Javne potrebe u sportu su aktivnosti, poslovi i djelatnosti koje su od značenja za sport na području Općine Murter-Kornati, a to je:

• poticanje i promicanje sporta

• provođenje sportskih aktivnosti djece i mladeži

• djelovanje Zajednice sportova Općine Murter-Kornati i sportskih udruga

• osiguravanje uvjeta za provođenje treninga, organiziranje i provođenje sustava natjecanja

• održavanje i izgradnje, te upravljanje sportskim objektima

• opća i posebna zdravstvena zaštita sportaša

• organiziranje i provođenje školskih sportskih natjecanja učenika

• sportsko-rekreacijske aktivnosti građana i invalida, te druge sportske aktivnosti koje su u funkciji unapređenja i čuvanja zdravlja i podizanja psihofizičke sposobnosti građana.

**Članak 3.**

Programska područja utvrđuju se na osnovi istaknutih potreba iz prethodnog članka a sadržavaju:

1. Djelovanje Zajednice sportova Općine Murter-Kornati

Zajednica sportova Općine Murter-Kornati najviša je sportska udruga Općine koja je osnovana zbog potrebe ostvarivanja zajedničkih interesa u sportu.

Djelovanje Zajednice uređeno je člankom 34. i 75. Zakona o sportu i odredbama njezinog statuta.

Temeljna zadaća Zajednice je na svom području skrbiti o planiranju, organiziranju, promicanju i kontroli provedbe sportske djelatnosti, koje su temeljem članka 1. Zakona o sportu djelatnosti od posebnog interesa za Republiku Hrvatsku.

Općina Murter-Kornati i Zajednica sportova Općine Murter-Kornati sklopit će ugovor kojim će definirati međusobna prava i obveza za 2025. godinu. Financijska sredstva za navedenu aktivnost Općina Murter-Kornati će isplaćivati na račun Zajednice sportova Općine Murter-Kornati tijekom 2025. godine u jednakim mjesečnim iznosima.

1. Djelovanje sportskih udruga 63.000,00 eur

Zajednica sportova Općine Murter-Kornati priprema i objavljuje Javni poziv za predlaganje programa javnih potreba u sportu u 2025. godini te Izvršni odbor Zajednice upućuje prijedlog Općini Murter-Kornati o raspodjeli odobrenih sredstava sportskim udrugama kojeg će zaključkom utvrditi načelnik Općine Murter-Kornati. Temeljem zaključka, Zajednica sportova Općine Murter-Kornati će sa utvrđenim sportskim udrugama sklopiti ugovore o korištenju odobrenih sredstava.

Općina će sredstva dostavljati mjesečno, temeljem zahtjeva Zajednice sportova Općine Murter-Kornati, koja će ista isplaćivati na račune sportskih udruga.

1. Održavanje sportske dvorane 73.900,00 eur

Ovim aktivnostima se promiče sport i bavljenje sportom među djecom školskog uzrasta u svrhu unapređivanja njihovog zdravstvenog statusa. Program školskih sportskih aktivnosti učenika provodi se kroz školska sportska natjecanja.

**Članak 4.**

Financijska sredstva namijenjena za ostvarivanje ovoga Programa planirana su Proračunom Općine Murter-Kornati za 2025. godinu.

**Članak 5.**

Ovaj Program objaviti će se u „Službenom glasniku Općine Murter-Kornati“ i stupa na snagu prvoga dana od dana objave.

KLASA: 620-01/25-01/01

URBROJ: 2182-18-01/01-25-1

Murter, 30. lipnja 2025. god.

OPĆINSKO VIJEĆE OPĆINE MURTER-KORNATI

Predsjednica

Tina Skračić

Na temelju članka 287. i 289. Zakona o socijalnoj skrbi („Narodne novine“, broj 18/22, 46/22, 119/22, 71/23, 156/23, 61/25) i članka 29. Statuta Općine Murter-Kornati ("Službeni glasnik Općine Murter-Kornati“, broj 2/21) Općinsko vijeće Općine Murter-Kornati na 2 sjednici od 30. lipnja 2025. godine, donosi

**P R O G R A M**

**javnih potreba u socijalnoj skrbi Općine Murter-Kornati za 2025. godinu**

1. UVODNE ODREDBE

**Članak 1.**

Ovim se Programom utvrđuju oblici pomoći kojima će se osigurati i ostvariti pomoć za podmirenje potreba socijalno ugroženih i nemoćnih osoba na području Općine Murter-Kornati u 2025. godini, te iskaz financijskih sredstava za ostvarivanje Programa.

Programom se utvrđuju i oblici pomoći stimulacijskog karaktera neovisno od socijalnog statusa osobe koja ostvaruje pravo na pomoć.

1. SOCIJALNI PROGRAM I FINANCIJSKA SREDSTVA ZA OSTVARIVANJE PROGRAMA

**1. Socijalni program**

**Članak 2.**

Socijalni program ostvaruje se kroz slijedeće oblike pomoći:

* jednokratne novčane pomoći građanima lošijeg materijalnog i socijalnog statusa,
* naknada za troškove stanovanja,
* sufinanciranje troškova djece s teškoćama u razvoju,
* pomoć mladim obiteljima,
* potpore za novorođenu djecu,
* sufinanciranje rada udruga,
* druge pomoći.

**2.** **Ostale pomoći**

**Članak 3.**

Općina Murter-Kornati će sufinancirati humanitarne udruge, rad Hrvatskog Crvenog križa, udruge invalidnih osoba te ostale udruge i zajednice kojima programske aktivnosti nisu dovoljno financirane iz ostalih izvora ili vlastitih prihoda.

**3. Sredstva**

**Članak 4.**

Ukupna sredstva za ostvarenje ovog programa planirana su u iznosu od 219.709.00 eur.

Sredstva se raspoređuju kako slijedi;

• **Socijalna skrb**  **208.024,00 eur**

- Zaželi – program zapošljavanja žena 160.864,00 eur

- naknada za troškove stanovanja 1.000,00 eur

- jednokratna naknada 6.810,00 eur

- naknada za pogrebne troškove 1.500,00 eur

- naknada u naravi – socijalni paketi 500,00 eur

- potpora za novorođeno dijete 16.920,00 eur

- potpora za sklopljeni brak 1.000,00 eur

- potpora za djecu s teškoćama u razvoju 6.630,00 eur

- novčana pomoć za smještaj u ustanovama za starije i nemoćne 10.800,00 eur

- božićni i ostali prigodni poklon paketi 2.000,00 eur

• **Sufinanciranje rada udruga**  **11.685,00 eur**

- Sufinanciranje rada Crvenog križa 11.685,00 eur

**Članak 5.**

Financijska sredstva namijenjena za ostvarivanje ovoga Programa planirana su Proračunom Općine Murter-Kornati za 2025. godinu, a obim i dinamika njegove realizacije će ovisiti o prilivu proračunskih sredstava.

Provedba ovoga Programa, u dijelu koji se odnosi na Program zapošljavanja žena realizirat će se u suradnji s Ministarstvom rada i mirovinskog sustava.

1. ZAVRŠNE ODREDBE

**Članak 6.**

Ovaj Program objaviti će se u „Službenom glasniku Općine Murter-Kornati“ i stupa na snagu prvog dana od dana objave.

KLASA: 500-01/25-01/01

URBROJ: 2182-18-01/01-25-1

Murter, 30. lipnja 2025. god.

OPĆINSKO VIJEĆE OPĆINE MURTER-KORNATI

Predsjednica

Tina Skračić

Na temelju članka 2. i 48. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22, 101/23) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21) Općinsko vijeće Općine Murter-Kornati na 2. sjednici od 30. lipnja 2025. godine, donosi

**PROGRAM**

**javnih potreba u predškolskom odgoju i obrazovanju Općine Murter-Kornati**

**za 2025. godinu**

**Članak 1.**

Programom javnih potreba u predškolskom odgoju i obrazovanju u Općini Murter-Kornati za 2025. godinu utvrđuju se programi i aktivnosti od značaja za Općinu Murter-Kornati, a koja se ostvaruju u sljedećem:

* briga o djeci predškolske dobi,
* stipendiranje učenika i studenata,
* pomoć roditeljima za nabavku školske opreme od 1. do 8. razreda Osnovne škole, sufinanciranje programa škola u prirodi i sl.

**Članak 2.**

Za ostvarivanje ovog programa osigurana su sredstva u iznosu od 879.580,00 eura, a raspoređuju se kako slijedi:

|  |  |
| --- | --- |
| Sufinanciranje troškova programa predškolskog odgoja djece i djece jasličke dobi s područja Općine Murter-Kornati | 439.900,00 eur |
| Gradnja dječjeg vrtića | 327.700,00 eur |
| Uređenje okoliša dječjeg vrtića | 20.500,00 eur |
| Stipendije | 49.980,00 eur |
| Sufinanciranje troškova osnovnoškolskih programa (školski pribor, učenička putovanja, prigodni poklon paketi i sl.) | 24.000,00 eur |
| Sufinanciranje javnog prijevoza učenika | 17.500,00 eur |
| UKUPNO | 879.580,00 eur |

**Članak 3.**

1. Predškolski odgoj

Predškolski odgoj obuhvaća program odgoja, obrazovanja, zdravstvene zaštite, prehrane i socijalne skrbi koji se ostvaruje u dječjim vrtićima sukladno Zakonu o predškolskom odgoju i obrazovanju.

Na području Općine Murter-Kornati ostvarivanje djelatnosti predškolskog odgoja i obrazovanja realizira se putem Ustanove Dječji vrtić „Spužvica“ Tisno, a putem mreže dječjih vrtića: „Spužvica“ Tisno, „Ribica“ Jezera, „Školjkica“ Betina, „Pčelica“ Murter.

Program predškolskog odgoja i obrazovanja realiziraju stručni djelatnici, odgojitelji, stručni suradnici i to kao: poludnevni 5,5 satni boravak, cjelodnevni 9,5 satni boravak i jaslični cjelodnevni 9,5 satni boravak.

U tijeku je izgradnja i opremanje dječjeg vrtića „Pčelica“ u Murteru, na adresi Podvrtaje 2D.

1. Stipendiranje učenika i studenata

Općina Murter-Kornati svake godine raspisuje natječaj za stipendiranje novih učenika i studenata sukladno Pravilniku o stipendiranju učenika i studenata Općine Murter-Kornati. Pomoć roditeljima za nabavku školske oprema od 1.-8. razreda osnovne škole i drugih programa

1. Ostale pomoći

- naknada za nabavu školskog pribora

Općina sufinancira nabavu radnih bilježnica za školsku djecu s prebivalištem na području Općine od 1. – 8. razreda osnovne škole.

**Članak 4.**

Ovaj Program objaviti će se u „Službenom glasniku Općine Murter-Kornati“ i stupa na snagu prvog dana od objave.

KLASA: 601-01/25-01/01

URBROJ: 2182-18-01/01-25-1

Murter, 30. lipnja 2025. godine

OPĆINSKO VIJEĆE OPĆINE MURTER-KORNATI

Predsjednica

Tina Skračić

Na temelju članka 31. stavka 3. Zakona o postupanju s nezakonito izgrađenim zgradama („Narodne novine“, broj 86/12, 143/13, 65/17. i 14/19.) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21) Općinsko vijeće Općine Murter-Kornati, na 2. sjednici od 30. lipnja 2025. godine, donosi

**PROGRAM**

**korištenja sredstava naknade za zadržavanje nezakonito izgrađenih**

**zgrada u prostoru na području Općine Murter-Kornati za 2025. godinu**

1. UVODNA ODREDBA

**Članak 1.**

Ovim Programom se utvrđuje korištenje sredstava naknade za zadržavanje nezakonito izgrađenih zgrada u prostoru na području Općine Murter-Kornati, u svrhu izrade prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja.

1. NAMJENA SREDSTVA NAKNADE

**Članak 2.**

Sredstva naknade za zadržavanje nezakonito izgrađenih zgrada u prostoru na području Općine Murter-Kornati koristiti će se:

* za troškove izrade VII. Izmjena i dopuna prostornog plana uređenja Općine Murter-Kornati.

**Članak 3.**

Financijska sredstva za ostvarivanje ovog Programa se temelje na sredstvima naknade za zadržavanje nezakonito izgrađenih zgrada u prostoru koja se tijekom 2025. godine u postupku ozakonjenja nezakonito izgrađenih zgrada na području Općine Murter-Kornati planiraju ostvariti u procijenjenom iznosu od 3.000,00 eura.

1. ZAVRŠNE ODREDBE

**Članak 4.**

Ovaj Program objaviti će se u „Službenom glasniku Općine Murter-Kornati“ i stupa na snagu prvog dana od dana objave.

KLASA: 350-05/25-01/34

URBROJ: 2182-18-01/01-25-1

Murter, 30. lipnja 2025. god.

OPĆINSKO VIJEĆE OPĆINE MURTER-KORNATI

Predsjednica

Tina Skračić

Na temelju članka 18. stavka 2. Zakona o Hrvatskoj gorskoj službi spašavanja („Narodne novine“, broj 79/06, 110/15) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21) Općinsko vijeće Općine Murter-Kornati na 2. sjednici od 30. lipnja 2025.godine, donosi

**PROGRAM**

**javnih potreba za obavljanje djelatnosti Hrvatske gorske službe spašavanja Stanice Šibenik za 2025. godinu**

**Članak 1.**

Programom javnih potreba za obavljanje djelatnosti Hrvatske gorske službe spašavanja - Stanica Šibenik u 2025. godini (u daljnjem tekstu: Program) utvrđuju se aktivnosti, poslovi i djelatnosti od značaja za općinu Murter-Kornati, a koji se odnose na financiranje redovne djelatnosti Hrvatske gorske službe spašavanja – Stanice Šibenik ( u daljnjem tekstu: HGSS – Stanica Šibenik).

**Članak 2.**

Ovim Programom stvaraju se uvjeti za zadovoljavanje potreba Općine Murter-Kornati u aktivnostima HGSS-Stanica Šibenik kako slijedi:

- spašavanje na visinama i visokim objektima u slučaju potresa, vremenskih nepogoda i drugih nesreća na nepristupačnim prostorima,

- spašavanje iz podzemnih objekata,

- dežurstva i spašavanja za vrijeme specifičnih sportskih, turističkih i drugih aktivnosti u prirodi,

- davanje sigurnosnih preporuka osobama i organizatorima turističkih, sportskih i drugih aktivnosti u prirodi,

- provođenje obuke spašavanja organiziranjem vježbi, seminara i tečajeva.

**Članak 3.**

Za ostvarivanje javnih potreba iz članka 2. ovog Programa u Proračunu Općine Murter-Kornati za 2025. godinu, osiguravaju se financijska sredstva u iznosu od 4.000,00 eura.

**Članak 4.**

HGSS – Stanica Šibenik obvezna je Općini Murter-Kornati podnijeti godišnje izvješće o izvršenju utrošenih sredstava za realizaciju Programa u roku od 60 dana od isteka poslovne godine.

**Članak 5.**

Ovaj Program objavit će se u „Službenom glasniku Općine Murter-Kornati“ i stupa na snagu prvog dana od dana objave.

KLASA: 246-01/25-01/02

URBROJ: 2182-18-01/01-25-1

Murter, 30. lipnja 2025. god.

OPĆINSKO VIJEĆE OPĆINE MURTER-KORNATI

Predsjednica

Tina Skračić

Na temelju članka 17. stavka 1. točke 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21) a u vezi sa člankom 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) Općinsko vijeće Općine Murter-Kornati na 2. sjednici od 30. lipnja 2025. godine, donosi

**ANALIZU**

**stanja sustava civilne zaštite na području Općine Murter-Kornati za 2024. godinu i godišnji plan razvoja sustava civilne zaštite za 2025. godinu**

1. UVOD

Zakonom o sustavu civilne zaštite („Narodne novine“, br. 82/15, 118/18, 31/20, 21/21, 114/22), određeno je da sustav civilne zaštite obuhvaća mjere i aktivnosti kojima se uređuju prava i obveze sudionika, ustroj i djelovanje svih sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja stanovništva, materijalnih i kulturnih dobara i okoliša od posljedica prirodnih, tehničko-tehnoloških velikih nesreća i katastrofa.

Sustav zaštite i spašavanja je oblik pripreme i sudjelovanja sudionika zaštite i spašavanja u slučaju nastanka katastrofe i velike nesreće, te ustroj, priprema i sudjelovanje operativnih snaga zaštite i spašavanja u prevenciji, reagiranju na nastale katastrofe i otklanjanju njihovih mogućih posljedica.

Člankom 17. stavkom 1. Zakona o sustavu civilne zaštite propisano je da predstavničko tijelo, na prijedlog izvršnog tijela jedinice lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava.

Općina Murter-Kornati, u okviru svojih prava i obveza utvrđenih Ustavom i zakonom, uređuje, planira, organizira, financira i provodi zaštitu i spašavanje.

Na području Općine Murter-Kornati ukupne snage i potencijale za zaštitu i spašavanje čine:

* operativne snage zaštite i spašavanja,
* pravne osobe od interesa za zaštitu i spašavanje.

Operativne snage sustava civilne zaštite Općine Murter-Kornati su:

1. Stožer civilne zaštite Općine Murter-Kornati s 11 članova
2. Postrojba civilne zaštite s 18 članova.

Pravne osobe od interesa za sustav civilne zaštite su:

* Trgovačko društvo „Murtela“ d.o.o., za komunalne djelatnosti
* Osnovna škola „Murterski škoji“
* Poljoprivredna zadruga „Kornati“.

STANJE SUSTAVA PO VAŽNIJIM SASTAVNICAMA SUSTAVA CIVILNE ZAŠTITE

1. PROCJENA UGROŽENOSTI OD POŽARA I PLAN ZAŠTITE OD POŽARA

.

Temeljem članka 13. stavka 7. Zakona o zaštiti od požara (NN, 92/2010, 114/22) određeno je da jedinice lokalne samouprave usklađuju Procjenu ugroženosti i Plan zaštite od požara s novonastalim uvjetima najmanje jednom u roku od pet godina.

Kako je DVD Murter-Kornati ugašen, tijekom 2024. godine izrađena je zajednička Procjena ugroženosti od požara i tehnoloških eksplozija Općine Tisno i Općine Murter-Kornati.

Procjenu ugroženosti od požara i tehnoloških eksplozija i Plan zaštite od požara za Općinu Tisno i Općinu Murter-Kornati izradila je tvrtka IN konzalting d.o.o. za poslovne usluge, Baranjska 18, 35000 Slavonski Brod.

Na navedene elaborate dobiveno je mišljenje Vatrogasne zajednice Šibensko-kninske županije kojima je potvrđeno da su navedeni elaborati izrađeni sukladno stanju na terenu i važećim propisima i vatrogasne struke (KLASA: 245-01/24-01/01, URBROJ: 2182-1-56-01-24-1 od 15. veljače 2024. godine) te mišljenje Ministarstvo unutarnjih poslova, Ravnateljstva civilne zaštite, područnog ureda civilne zaštite Split, Službe civilne zaštite Šibenik kojim se potvrđuje da su predmetna Procjena ugroženosti od požara i tehnoloških eksplozija za Općinu Murter-Kornati i Općinu Tisno i Plan zaštite od požara za Općinu Murter-Kornati i Općinu Tisno izrađeni sukladno Pravilniku o izradi procjene ugroženosti od požara i tehnološke eksplozije (NN, broj 35/94, 110/05, 28/10) i Pravilniku o planu zaštite od požara (NN, broj 51/12) (KLASA: 245-02/24-11/146, URBROJ: 511-01-370-24-2 od 5. travnja 2024. godine.

Općinsko vijeće Općine Murter-Kornati na 22. sjednici od 11. srpnja 2024. godine donijelo je Odluku o donošenju Procjene ugroženosti od požara i tehnoloških eksplozija i Plana zaštite od požara za područje Općine Murter-Kornati i Općine Tisno („Službeni glasnik Općine Murter-Kornati“, broj 11/24).

Procjena se redovno donosi svakih pet godina a i prije ukoliko dođe do bitnih promjena glede organizacije i funkcioniranja vatrogasnih snaga.

1. PROCJENA RIZIKA OD VELIKIH NESREĆA ZA PODRUČJE OPĆINE MURTER-KORNATI

Općinsko vijeće Općine Murter-Kornati na 13. sjednici od 29. lipnja 2018. godine donijelo je Odluku o donošenju Procjene rizika od velikih nesreća za Općinu Murter-Kornati. Tijekom izrade Procjene rizika angažirana je tvrtka „DLS“ d.o.o., iz Rijeke, ovlaštenik za prvu grupu stručnih poslova u području planiranja civilne zaštite, i to u svojstvu konzultanta. Procjena se donosi svake tri godine pa je tvrtka „DLS“ d.o.o. započela izradu revizije Procjene. Tijekom 2022. godine dovršena je izrada nove revizije Procjene rizika a za koju je Općinsko vijeće Općine Murter-Kornati na 8. sjednici od održanoj 25. svibnja 2022. godine donijelo Odluku o donošenju revizije Procjene rizika od velikih nesreća za područje Općine Murter-Kornati („Službeni glasnik Općine Murter-Kornati“, broj 4/22).

1. PLAN DJELOVANJA CIVILNE ZAŠTITE OPĆINE MURTER-KORNATI

U ožujku 2019. godine ovlašteni izrađivač „DLS“ d.o.o. Rijeka izradio je Plan djelovanja civilne zaštite Općine Murter-Kornati. 1.travnja 2019. godine općinski načelnik donio je Odluku o donošenju Plana djelovanja civilne zaštite Općine Murter-Kornati („Službeni glasnik Općine Murter-Kornati“, broj 5/19).

Plan djelovanja civilne zaštite donosi se također za trogodišnje razdoblje a izrađuje su usporedno sa izradom Procjene rizika od velikih nesreća. Sukladno izradi Revizije Procjene rizika od velikih nesreća za područje Općine Murter-Kornati tijekom 2022. godine donesena je revizija Plana djelovanja civilne zaštite Općine Murter-Kornati. Općinski načelnik je dana 29. lipnja 2022. godine donio Odluku o donošenju revizije Plana djelovanja civilne zaštite Općine Murter-Kornati („Službeni glasnik Općine Murter-Kornati“, broj 5/22).

1. STOŽER CIVILNE ZAŠTITE

Stožer civilne zaštite je stručno, operativno i koordinativno tijelo koje provodi mjere i aktivnosti civilne zaštite sukladno odredbama Zakona o sustavu civilne zaštite i propisa donesenih za njegovu provedbu te Planu djelovanja civilne zaštite. Stožer operativno prati i koordinira mjere i aktivnosti sustava civilne zaštite radi spašavanja ljudi i materijalnih dobara na području Općine Murter-Kornati.

Nakon provedbe lokalnih izbora u svibnju 2021. godine, a sukladno Pravilniku o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“, broj 126/19, 17/20) općinski načelnik je dana 21. lipnja 2021. godine donio Odluku o osnivanju Stožera civilne zaštite („Službeni glasnik Općine Murter-Kornati“ br. 5/21), kao stručnog, operativnog i koordinativnog tijela za provođenje mjera i aktivnosti civilne zaštite na području Općine Murter-Kornati u velikim nesrećama i katastrofama. Dana 1. travnja 2022. godine načelnik Općine Murter-Kornati je donio Odluku o izmjeni Odluke o osnivanju Stožera civilne zaštite za područje Općine Murter-Kornati („Službeni glasnik Općine Murter-Kornati“, br. 4/22). Dana 31. svibnja 2024. godine Općinski načelnik donio je Odluku o izmjeni Odluke o osnivanju Stožera civilne zaštite na području Općine Murter-Kornati („Službeni glasnik Općine Murter-Kornati“, broj 9/24) a kojom Stožer broji 11 članova.

Pojedini članovi Stožera civilne zaštite dana 08. studenog 2017. godine prošli su Program osposobljavanja stožera civilne zaštite jedinica lokalne i područne (regionalne) samouprave, koji se održao u prostorijama Tehničke škole u Šibeniku. Novi članovi koji nisu osposobljeni isti Program osposobljavanja prošli su 13. travnja 2022. godine u Kongresnoj dvorani Adriatic Business Centar – ABC, Narodnog preporoda 4, u Šibeniku.

Dana 12. srpnja 2017. godine načelnik Općine Murter-Kornati donio je Plan pozivanja Stožera civilne zaštite Općine Murter-Kornati („Službeni glasnik Općine Murter-Kornati“, br. 3/17) i Poslovnik o radu Stožera civilne zaštite Općine Murter-Kornati („Službeni glasnik Općine Murter-Kornati“, br. 3/17).

Rad Stožera tijekom 2023. godine nije bio intenzivan kao u periodu od 2019. - 2021. godine, koji je bio obilježen problematikom i aktivnostima vezanih uz COVID-19, pa tako tijekom 2023. godine nisu održavane sjednice Stožera civilne zaštite.

U 2024. godini održana je jedna sjednica Stožera civilne zaštite Općine Murter-Kornati i to 28. svibnja 2024. godine a vezano za razmatranje akata iz područja zaštite od požara; razmatranje stanja zaštite od požara na području Općine Murter-Kornati za 2023. godinu, prijedlog Plana rada Stožera civilne zaštite Općine Murter-Kornati za požarnu sezonu 2024. godine, prijedlog financijskog plana osiguranih sredstava za provođenje zadataka tijekom požarne sezone u 2024. godini, prijedlog Plana operativne provedbe Programa aktivnosti u provedbi posebnih mjera zaštite od požara od interesa za Općinu Murter-Kornati u 2024. godini, prijedlog Plana aktivnog uključenja svih subjekata zaštite od požara za 2024. godinu, prijedlog Plana vježbi civilne zaštite Općine Murter-Kornati za 2024. godinu, prijedlog Plana korištenja teške građevinske mehanizacije za žurnu izradu protupožarnih prosjeka i probijanja protupožarnih putova za 2024. godinu, prijedlog Plana motriteljsko-dojavne službe, prijedlog Plana unapređenja zaštite od požara na području Općine Murter-Kornati za 2024. godinu, razno.

1. POSTROJBA CIVILNE ZAŠTITE

Općinsko vijeće Općine Murter-Kornati na 5. sjednici od 28. rujna 2017. godine donijelo je Odluku o osnivanju Postrojbe civilne zaštite opće namjene Općine Murter-Kornati. Postrojbu civilne zaštite čini upravljačka skupina i operativna skupina. Upravljačka skupina se sastoji od dva pripadnika a svaka operativna skupina sastoji se od osam do deset pripadnika. Dana 16. ožujka 2020. godine načelnik Općine Murter-Kornati donio je Odluku o imenovanju pripadnika Postrojbe civilne zaštite opće namjene Općine Murter-Kornati.

1. POVJERENICI CIVILNE ZAŠTITE

Općinski načelnik dana 14. prosinca 2017. godine donio je Odluku o imenovanju povjerenika i zamjenika povjerenika civilne zaštite Općine Murter-Kornati. Za Povjerenika imenovan je Petar Ježina a za zamjenika Jure Mudronja.

1. PRAVNE OSOBE OD INTERESA ZA SUSTAV CIVILNE ZAŠTITE

Općinsko vijeće Općine Murter-Kornati na 6. sjednici od 23. prosinca 2016. godine donijelo je Odluku o određivanju pravnih osoba od interesa za sustav civilne zaštite Općine Murter-Kornati. Općinsko vijeće Općine Murter-Kornati na 13. sjednici dana 29. lipnja 2018. godine donijelo je Odluku o izmjeni Odluke o određivanju pravnih osoba od interesa za sustav civilne zaštite Općine Murter-Kornati.

Pravne osobe od interesa za sustav civilne zaštite su:

* Trgovačko društvo „Murtela“ d.o.o., za komunalne djelatnosti
* Osnovna škola „Murterski škoji“
* Poljoprivredna zadruga „Kornati“.

1. VATROGASTVO

Vatrogasne snage Općine Murter-Kornati čine:

* DVD Tisno

Tijekom 2024. godine za potrebe vatrogastva u proračunu Općine Murter-Kornati bilo je izdvojeno ukupno 58.415,35 eura, i to za DVD Tisno.

1. ZDRAVSTVENA ZAŠTITA

Ambulanta primarne zdravstvene zaštite ima dva liječnička tima. Prema Zakonu o Hrvatskom crvenom križu Općina Murter-Kornati iz proračuna je izdvojila 9.162,36 eura za javne ovlasti, redovne djelatnosti, rad ustrojstvenih oblika Crvenog križa i djelovanje Službe traženja. U 2024. godini u suradnji sa klubovima dobrovoljnih darivatelja krvi organizirane su četiri akcije dobrovoljnog prikupljanja krvi.

**ZAKLJUČAK**

Analizirajući utvrđene organizirane snage zaštite i spašavanja procjenjuje se da je neophodan daljnji razvoj i unapređenje mogućnosti djelovanja svih subjekata zaštite i spašavanja, uz osiguravanje sredstava za njihovo dodatno opremanje sukladno Procjeni rizika i Planu djelovanja civilne zaštite, razvojnim programima, te dosadašnjem iskustvu funkcioniranja Civilne zaštite Općine Murter-Kornati.

1. **GODIŠNJI PLAN RAZVOJA SUSTAVA CIVILNE ZAŠTITE ZA 2025. GODINU**

Tijekom 2025. godine nužno je poduzeti aktivnosti na daljnjem razvoju, učinkovitom funkcioniranju i financiranju sustava civilne zaštite na području Općine Murter-Kornati.

Isto podrazumijeva jačanje i nadopunjavanje spremnosti postojećih operativnih snaga sustava civilne zaštite na području Općine Murter-Kornati, sukladno važećoj dokumentaciji iz predmetnog područja.

Također tijekom 2025. godine potrebno je jačati suradnju i koordinaciju svih sudionika sustava civilne zaštite na svim razinama, ne zanemarujući kontinuirano podizanje svijesti i odgovornosti svih građana Općine Murter-Kornati i njihovu ulogu u sustavu civilne zaštite kroz medijsko djelovanje, organiziranje vježbi i drugih sličnih aktivnosti.

Plan financiranja sustava za trogodišnje razdoblje:

|  |  |  |  |
| --- | --- | --- | --- |
| CIVILNA ZAŠTITA | 2025. | 2026. | 2027. |
| - CRVENI KRIŽ  - HGSS  - Izrada planske dokumentacije  - Oprema  - Trošak organizacije vježbe civilne  zaštite | 11.685,00  4.000,00  3.500,00  1.000,00  2.000,00 | 12.500,00  4.000,00  -  1.000,00  2.000,00 | 13.500,00  5.000,00  -  1.000,00  2.000,00 |
| PROTUPOŽARNA ZAŠTITA  - DVD TISNO | 58.415,00 | 65.000,00 | 70.000,00 |
| UKUPNO | 80.600,00 | 84.500,00 | 91.500,00 |

Godišnja analiza stanja sustava civilne zaštite na području Općine Murter-Kornati u 2024. godini i Godišnji plan razvoja sustavne na području Općine Murter-Kornati za 2025. godinu objavit će se u „Službenom glasniku Općine Murter-Kornati“.

KLASA: 246-01/25-01/03

URBROJ: 2182-18-01/01-25-1

Murter, 30. lipnja 2025. god.

OPĆINSKO VIJEĆE OPĆINE MURTER-KORNATI

Predsjednica

Tina Skračić

Na temelju članka 17. stavka 1. točke 1. Zakona o sustavu civilne zaštite („Narodne novine“, br. 82/15, 118/18, 31/20, 20/21, 114/22) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21.) Općinsko vijeće Općine Murter-Kornati na 2. sjednici od 30. lipnja 2025. godine, donosi

**SMJERNICE**

**za organizaciju i razvoj civilne zaštite na području Općine Murter-Kornati**

**za razdoblje 2025. – 2028. godine**

1. **UVOD**

Zakonom o sustavu civilne zaštite („Narodne novine“, br. 82/2015, 118/18, 31/20, 20/21, 114/22) određeno je da sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih i tehničko-tehnoloških velikih nesreća i katastrofa te otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj i državnoj razini te povezuje resurse i sposobnosti sudionika operativnih snaga i građana u jedinstvenu cjelinu radi smanjenja rizika od katastrofa, pružanja brzog odgovora na prijetnje i opasnosti nastanka, te ublažavanja posljedica velike nesreće ili katastrofe.

Sudionici civilne zaštite su fizičke i pravne osobe, izvršna i predstavnička tijela jedinica lokalne i područne (regionalne) samouprave i središnja tijela državne uprave. Izvršni dio sustava civilne zaštite su operativne snage.

Mjere i aktivnosti u sustavu civilne zaštite na području Općine Murter-Kornati provode sljedeće operativne snage sustava civilne zaštite:

1. Stožer civilne zaštite Općine Murter-Kornati
2. Operativne snage vatrogastva
3. Operativne snage Hrvatskog Crvenog križa
4. Operativne snage Hrvatske gorske službe spašavanja
5. Udruge građana
6. Postrojbe i povjerenici civilne zaštite
7. Koordinatori na lokaciji
8. Pravne osobe u sustavu civilne zaštite

**2. CILJ SMJERNICA**

Smjernice za organizaciju i razvoj civilne zaštite donose se u cilju definiranja pojedinačnih ciljeva, sveukupnog cilja, konkretnih koraka u području civilne zaštite, potrebnih mjera poradi kojih se ti koraci utvrđuju prioritetnim u sustavu civilne zaštite na rok od 4 godine te planiranje osiguranja financijskih sredstava potrebnih za ostvarivanje prioritetnih razvojnih ciljeva sustava civilne zaštite u razdoblju od 4 godine i to na svim područjima civilne zaštite.

Ostvarivanje ciljeva aktivnosti koje su predviđene Smjernicama, podrazumijeva potrebu izgradnje učinkovitog sustava civilne zaštite, temeljenog na realnoj Procjeni, ali uz maksimalno uvažavanje dostignutog stupnja opremljenosti i uvježbanosti operativnih snaga, njihove koordinacije i uvezanosti te skladnost u izvršavanju postavljenih zadataka.

**3. PLANSKI DOKUMENTI**

Zakon o sustavu civilne zaštite definirao je obavezu izrade Procjene rizika od velikih nesreća i Plana djelovanja civilne zaštite za područje Općine Murter-Kornati. Općina Murter-Kornati donijela je Procjenu rizika od velikih nesreća sukladno Pravilniku o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave.

Općinsko vijeće Općine Murter-Kornati je na 8. sjednici od 25. svibnja 2022. godine donijelo Odluku o donošenju revizije Procjene rizika od velikih nesreća za Općinu Murter-Kornati, koju je izradila tvrtka „DLS“ d.o.o., Spinčićeva 2, 51000 Rijeka („Službeni glasnik Općine Murter-Kornati“ broj 4/22).

Sukladno Procjeni rizika od velikih nesreća donesen je i Plan djelovanja civilne zaštite.

Općinski načelnik Općine Murter-Kornati u listopadu 2019. godine donio je Plan djelovanja civilne zaštite Općine Murter-Kornati, kojeg je izradila tvrtka „DLS“ d.o.o., Spinčićeva 2, 51000 Rijeka („Službeni glasnik Općine Murter-Kornati“, broj 5/19).

Općinski načelnik je dana 29. lipnja 2022. godine donio Odluku o donošenju revizije Plana djelovanja civilne zaštite Općine Murter-Kornati („Službeni glasnik Općine Murter-Kornati“, broj 5/22).

Uvažavajući zakonom utvrđene obveze Općina će:

- kontinuirano usklađivati Procjenu rizika s novonastalim uvjetima, radi utvrđivanje organizacije i djelovanja sustava civilne zaštite, preventivnih mjera i postupaka, zadaća i nadležnosti ljudskih snaga i potrebnih materijalno tehničkih sredstava, te provođenje civilne zaštite do otklanjanja posljedica katastrofa i velikih nesreća,

- kontinuirano usklađivati Plan djelovanja civilne zaštite s novonastalim uvjetima, radi utvrđivanja organizacije i djelovanja postrojbi civilne zaštite u provođenju mjera civilne zaštite.

Na prijedlog izvršnog tijela, predstavničko tijelo Općine Murter-Kornati donosi:

- u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine

- Procjenu rizika od velikih nesreća

- Odluku o određivanju pravnih osoba od interesa za sustav civilne zaštite

- Odluku o osnivanju postrojbi civilne zaštite

- osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelu solidarnosti.

Izvršno tijelo donosi:

- Plan djelovanja civilne zaštite,

- Plan vježbi civilne zaštite,

- priprema i dostavlja predstavničkom tijelu prijedlog odluke o određivanju pravnih osoba od interesa za sustav civilne zaštite i prijedlog odluke o osnivanju postrojbi civilne zaštite,

- kod donošenja godišnjeg plana nabave u plan uključuje materijalna sredstva i opremu snaga civilne zaštite,

- donosi odluke iz svog samoupravnog djelovanja radi osiguravanja materijalnih, financijskih i drugih uvjeta za financiranje i opremanje operativnih snaga sustava civilne zašite,

- odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga sukladno usvojenim smjernicama i planu razvoja sustava civilne zaštite,

- izrađuje i dostavlja predstavničkom tijelu prijedlog procjene rizika od velikih nesreća i redovito ažurira procjenu rizika i plan djelovanja civilne zaštite,

- osigurava uvjete za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite u zaštiti i spašavanju građana, materijalnih i kulturnih dobara i okoliša,

- osigurava uvjete za raspoređivanje pripadnika u postrojbe i na dužnost povjerenika civilne zaštite te vođenje evidencije raspoređenih pripadnika,

- osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite,

- uspostavlja vođenje evidencije stradalih osoba u velikim nesrećama i katastrofama.

Usvojene akte iz područja sustava civilne zaštite potrebno je u slučaju izmjena zakonskih propisa i drugih važećih propisa uskladiti do propisanih rokova, odnosno uskladiti s novonastalim uvjetima.

**4. OPERATIVNE SNAGE SUSTAVA CIVILNE ZAŠTITE**

Osigurati adekvatnu veličinu operativnih snaga, koje će na temelju svoje osposobljenosti, opremljenosti, pravilnog sustava upravljanja, zapovijedanja i nadzora, moći učinkovito suprotstaviti se ugrozi, preventivno djelovati na nastajanju nesreće, odnosno svesti posljedice nesreće na najmanju moguću mjeru te što prije osigurati uvjete za nastavak normalnog života i rada.

**4.1. Stožer civilne zaštite Općine Murter-Kornati**

Temeljem Pravilnika o sastavu Stožera, načinu rada, te uvjetima za imenovanje načelnika, zamjenika načelnika i članova Stožera civilne zaštite („Narodne novine“, broj 126/19, 17/20) općinski načelnik Općine Murter-Kornati donio je Odluku o osnivanju i imenovanju Stožera civilne zaštite Općine Murter-Kornati („Službeni glasnik Općine Murter-Kornati“, broj 5/21, 4/22, 9/24, 2/25).

Stožer je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer obavlja poslove prikupljanja informacija, ranog upoznavanja o mogućnosti nastanka velike nesreće i katastrofe, razvija plan djelovanja sustava civilne zaštite za područje Općine Murter-Kornati, upravlja reagiranjem sustava civilne zaštite, obavlja poslove informiranja javnosti te predlaže donošenje odluke o prestanku provođenja mjera i aktivnosti sustava civilne zaštite.

Općinski načelnik aktivira Stožer kad se proglasi stanje neposredne prijetnje, katastrofe i velike nesreće.

U Stožer civilne zaštite Općine Murter-Kornati imenovan je načelnik Stožera, zamjenik načelnika Stožera i devet članova koji su završili odgovarajući program osposobljavanja organiziran od strane Državne uprave za zaštitu i spašavanje.

U proteklom razdoblju Stožer je u cijelosti potvrdio opravdanost svoga postojanja te iskazao sposobnost učinkovitog operativnog djelovanja u redovnim i izvanrednim situacijama. Shodno tome, Stožer će i u narednom razdoblju, u slučaju ugroze bilo koje vrste koja prijeti nastankom velike nesreće ili katastrofe poduzimati sve potrebne mjere da bi se zaštitili život i zdravlje stanovništva, imovina i okoliš.

Da bi sustav civilne zaštite na području Općine Murter-Kornati bio spreman odgovoriti svim potencijalnim prijetnjama i izazovima, potrebno je u definiranom razdoblju provesti sljedeće aktivnosti:

- opremiti Stožer civilne zaštite nužnom osobnom i skupnom opremom,

- svake godine održati bar jednu sjednicu Stožera

- provoditi sustavnu edukaciju članova Stožera, operativnih snaga i pravnih osoba od interesa za sustav civilne zaštite,

- provoditi vježbe civilne zaštite kako bi se provjerila spremnost za odgovor na sve potencijalne ugroze i uklonili uočeni nedostaci,

- intenzivirati suradnju sa svim relevantnim državnim institucijama,

- unaprijediti koordinaciju sa svim operativnim snagama sustava civilne zaštite u provedbi svih aktivnosti od interesa za izgradnju sustava civilne zaštite.

**4.2. Operativne snage vatrogastva**

Važnu ulogu u sustavu civilne zaštite na području Općine Murter-Kornati čini Dobrovoljno vatrogasno društvo Tisno, kako u provedbi preventivnih i operativnih zadaća, tako i u provedbi redovite obuke operativnih članova DVA-a, što treba nastaviti i u sljedećem razdoblju.

U skladu s navedenim potrebno je poduzimati sljedeće mjere:

- provoditi preventivne mjere zaštite od požara,

- educirati lokalno stanovništvo o opasnostima i negativnim učincima požara.

Općina Murter-Kornati nastavit će s financiranjem Dobrovoljnog vatrogasnog društva Tisno u skladu s važećim propisima.

**4.3. Operativne snage Crvenog križa**

Operativne snage Hrvatskog Crvenog križa su temeljna operativna snaga sustava civilne zaštite u velikim nesrećama i katastrofama i izvršavanju obveze u sustavu civilne zaštite sukladno posebnim propisima kojima se uređuje područje djelovanja Hrvatskog Crvenog križa i planovima donesenih na temelju posebnog propisa kojim se uređuje područje djelovanja Hrvatskog Crvenog križa i Zakona o sustavu civilne zaštite.

Općina Murter-Kornati je u cilju kvalitetnijeg uključivanja, organizacije i rada u sustavu civilne zaštite sa Gradskim društvom Crvenog križa Šibenik sklopila sporazum o poslovnoj suradnji a za što se Proračunom Općine Murter-Kornati izdvajaju određena financijska sredstva.

Kao jedna od zadaća civilne zaštite i Društva je osposobljavanje članstva i građana za njihovu samozaštitnu funkciju u velikim nesrećama i katastrofama te drugim izvanrednim situacijama, kao i ustrojavanje, obučavanje i opremanje ekipe prve pomoći za izvršenje zadaća u mjerama i aktivnostima civilne zaštite.

Općina Murter-Kornati nastavit će s financiranjem Gradskog društva Crvenog križa Šibenik u skladu s važećim propisima.

**4.4. Operativne snage Hrvatske gorske službe spašavanja**

Operativne snage Hrvatske gorske službe spašavanja temeljna su operativna snaga civilne zaštite u velikim nesrećama i katastrofama i izvršavaju svoje obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja.

Općina Murter-Kornati će i dalje izdvajati sredstva iz proračuna za financiranje HGSS – Stanicu Šibenik temeljem Zakona o Hrvatskoj gorskoj službi spašavanja („Narodne novine“, broj 79/06, 110/15).

**4.5. Udruge građana**

Udruge građana su dio operativnih snaga sustava civilne zaštite i svojim sposobnostima nadopunjuju sposobnosti temeljnih operativnih snaga sustava civilne zaštite te specijalističkih i intervencijskih postrojbi civilne zaštite na razini jedinice lokalne i područne (regionalne) samouprave.

Na području Općine Murter-Kornati djeluju udruge civilnog društva koje različitim aktivnostima njeguju specifična znanja i vještine koje mogu unaprijediti učinkovitu provedbu mjera zaštite i spašavanja u sustavu civilne zaštite.

**4.6. Postrojbe i povjerenici civilne zaštite**

Općina Murter-Kornati donijela je Odluku o osnivanju postrojbe civilne zaštite opće namjene Općine Murter-Kornati („Službeni glasnik Općine Murter-Kornati“, broj 4/17).

U narednom periodu potrebno je:

- kontinuirano ažurirati podatke i prema potrebi postrojbu popunjavati sa novim pripadnicima,

- opremati postrojbu civilne zaštite,

- osigurati osposobljavanje obveznika civilne zaštite.

Općina Murter-Kornati je donijela Odluku o imenovanju povjerenika i zamjenika povjerenika civilne zaštite. U narednom periodu potrebno je:

- voditi evidenciju povjerenika i zamjenika povjerenika civilne zaštite,

- kontinuirano ažurirati podatke o povjerenicima civilne zaštite i prema potrebi popunjavati sa novim pripadnicima,

- provoditi osposobljavanje povjerenika civilne zaštite.

**4.7. Koordinatori na lokaciji**

Koordinator na lokaciji procjenjuje nastalu situaciju i njezine posljedice na terenu te u suradnji s mjerodavnim stožerom civilne zaštite usklađuje djelovanje operativnih snaga sustava civilne zaštite.

Koordinatori na lokaciji, sukladno specifičnostima izvanrednih događaja, određuje načelnik Stožera civilne zaštite iz redova operativnih snaga sustava civilne zaštite.

**4.8. Pravne osobe u sustavu civilne zaštite**

Na temelju Procjene, a u skladu s člankom 17. Zakona o sustavu civilne zaštite, potrebno je pratiti i ažurirati Odluku o određivanju pravnih osoba od interesa za sustav civilne zaštite. Pravne osobe od interesa za sustav civilne zaštite određene su Odlukom o određivanju pravnih osoba od interesa za sustav civilne zaštite na području Općine Murter-Kornati („Službeni vjesnik Šibensko-kninske županije“, broj1/17, „Službeni glasnik Općine Murter-Kornati“, broj 5/18). Pravne osobe određene navedenom Odlukom dužne su u operativnim planovima izraditi plan o načinu organiziranja provedbe mjera i aktivnosti u sustavu civilne zaštite sukladno odredbama Zakona, posebnih propisa i njihovih općih akata.

**5. MJERE I AKTIVNOSTI U SUSTAVU CIVILNE ZAŠTITE**

**5.1. Uzbunjivanje i obavješćivanje**

Osnovni cilj je da sustav uzbunjivanja, javljanja i obavještavanja građana dobro funkcionira, u mirnodopskim uvjetima, a kako bi se u kriznim uvjetima moglo pravovremeno organizirati na obavještavanju, sklanjanju, evakuaciji i zbrinjavanju ugroženih građana i materijalnih dobara.

Nositelj ukupnog sustava uzbunjivana građana na području Šibensko-kninske županije pa i Općine Murter-Kornati je Državna uprava za zaštitu i spašavanje, Područni ured u Šibeniku, koji osigurava stabilnost uzbunjivanja, ali i obavijesti građanima.

Pozivom na broj 112, svaki građanin može i treba prijaviti hitnu situaciju, nesreću ili prijetnju za ljudske živote, imovinu, okoliš i kulturna dobra.

**5.2. Edukacija stanovništva na području civilne zaštite**

Podizanje ukupne razine svijesti građana kao sudionika ili korisnika sustava civilne zaštite, o mogućnosti ugroza i borbe protiv njihovog djelovanja, treba biti glavni zadatak svih sudionika sustava zaštite i spašavanja, jer bez svjesnog i angažiranog građanina nije moguće ustrojiti dobar sustav civilne zaštite.

Katastrofe, posebno neke od njih, kao što su primjerice potres, poplave ili veće nesreće sa opasnim tvarima, teško su predvidljive. Iako je do njih ipak moguće predvidjeti, sve u pravilu izazivaju teške posljedice po stanovništvo i materijalna dobra.

Posljedice nesreće, u pravilu, budu daleko veće kod needuciranog i neosposobljenog stanovništva, upravo zbog nesnalaženja i neznanja. Stoga je u narednim godinama edukaciji potrebno posvetiti dužnu pažnju, a posebno kroz:

- edukaciju stalno spremnih snaga (DVD, HGSS),

- edukaciju Stožera civilne zaštite,

- edukaciju zapovjedništva i pripadnika postrojbe civilne zaštite,

- edukaciju članova udruga građana koje su od značaja za sustav civilne zaštite,

- edukaciju građana, posebno najmlađih, putem subjekata koji se bave civilnom zaštitom (DVD Tisno, Policijska postaja Vodice, Udruge građana i drugi),

- informiranje građana putem sredstava javnog informiranja, letaka i promo materijala i slično.

**5.3. Suradnja na polju civilne zaštite**

Razmjenom iskustava, podataka, znanja i vještina sa odgovarajućim institucijama zaštite i spašavanja iste razine, postići podizanje razine sigurnosti građana i materijalnih dobara na području Općine Murter-Kornati.

Suradnja svih sudionika zaštite i spašavanja na području Općine Murter-Kornati u dosadašnjem razdoblju bila je iznimno dobra. U narednom planskom razdoblju 2025. – 2028. godine, ovu je suradnju potrebno unaprijediti, posebno kroz poduzimanje zajedničkih napora za dodatnu edukaciju svih sudionika civilne zaštite, te osobito mještana Općine Murter-Kornati.

Operativne snage civilne zaštite i sve ostale pravne osobe koje se bave civilnom zaštitom u okviru svoje redovne djelatnosti, udruge građana koje se bave civilnom zaštitom i sve fizičke osobe, dužne su poduzimati mjere civilne zaštite u okviru svojih nadležnosti i mogućnosti, sve u cilju što kvalitetnijeg i učinkovitijeg sustava civilne zaštite na području Općine Murter-Kornati.

**6. FINANCIRANJE SUSTAVA CIVILNE ZAŠTITE**

U planskom razdoblju potrebno je osigurati racionalno, ali učinkovito djelovanje sustava civilne zaštite, vodeći računa da financijski pokazatelji ne smiju biti razlogom nefunkcioniranja sustava.

Sukladno članku 17. stavak 3. podstavka 4. i 5. Zakona o sustavu civilne zaštite potrebno je utvrditi izvore i način financiranja sustava civilne zaštite na području Općine Murter-Kornati. Stoga se u Proračunu moraju u skladu s ostalim propisima, iskazati sljedeće stavke koje se tiču sustava civilne zaštite:

- sredstva za vatrogastvo (predvidjeti sredstva sukladno Zakonu o vatrogastvu za DVD Tisno),

- sredstva za provođenje civilne zaštite, sredstva za redovne službe i djelatnosti (za sve sudionike u sustavu civilne zaštite),

- sredstva za provođenje civilne zaštite (edukacija, opremanje, intelektualne usluge, promidžba, vježbe, djelovanje snaga i slično) i

- sredstva za donošenje i reviziju normativnih akata a koje sukladno zakonu izrađuju vanjski suradnici – pravne osobe.

Opremanje operativnih snaga civilne zaštite treba uskladiti s planovima opremanja redovitih službi, dok kod opremanja ostalih sudionika civilne zaštite, treba uvažavati trenutno gospodarsko stanje ali izbjeći dupliranje snaga, sredstava i troškova. Financijski izdaci u planskom razdoblju od 2025. – 2028. godine moraju biti izraz objektivnih potreba i stvarnih financijskih mogućnosti Općine Murter-Kornati, ali nipošto nauštrb zaštite i spašavanja, s naglaskom na preventivno djelovanje u cjelokupnom sustavu civilne zaštite.

**7. ZAKLJUČAK**

Sustav civilne zaštite je oblik pripremanja i sudjelovanja sudionika civilne zaštite u reagiranju u slučaju izbijanja velike nesreće i/ili katastrofe i otklanjanju mogućih uzoraka te posljedica istih.

Općina Murter-Kornati u okviru svojih prava i obveza utvrđenih Ustavom i zakonom, uređuje, planira, organizira, financira i provodi civilnu zaštitu. Dobra suradnja svih operativnih snaga sustava civilne zaštite bitna je za uspješno djelovanje u velikim nesrećama i katastrofama, a doprinosi i racionalnom trošenju financijskih sredstava iz proračuna.

KLASA:246-01/25-01/04

URBROJ: 2182-18-01/01-25-1

Murter, 30. lipnja 2025.god.

OPĆINSKO VIJEĆE OPĆINE MURTER-KORNATI

Predsjednica

Tina Skračić

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 59. i 62. Zakona o komunalnom gospodarstvu („Narodne novine“, broj 68/18, 110/18, 32/20) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21) Općinsko vijeće Općine Murter-Kornati na 2. sjednici održanoj dana 30. lipnja 2025. godine donosi

**O D L U K U**

**o komunalnoj infrastrukturi Općine Murter-Kornati i njezinom pravnom statusu**

**- javna prometna površina na kojoj nije dopušten promet motornim vozilima**

**Članak 1.**

Komunalna infrastruktura na području Općine Murter-Kornati navedena u slijedećoj tablici, proglašava se javnim dobrom u općoj uporabi:

|  |  |  |
| --- | --- | --- |
| **NAZIV**  **KOMUNALNE INFRASTRUKTURE** | **PODATAK O KATASTARSKOJ I ZEMLJIŠNOKNJIŽNOJ ČESTICI I KATASTARSKOJ OPĆINI**  **(K.Č. BR K.O. MURTER BETINA)** | **VRSTA**  **KOMUNALNE INFRASTRUKTURE** |
| JAVNA PROMETNA POVRŠINA NA KOJOJ NIJE DOPUŠTEN PROMET MOTORNIM VOZILIMA | DIO K.Č. 2540/12 K.O. MURTER BETINA | PLOČNIK |

Iz dijela komunalne infrastrukture javno parkiralište, Obala Murterskih škoja PARKIRALIŠTE odnosno dijela k.č. 2540/12 K.O. Murter Betina, u naselju Murter, izdvaja se površina od 555 m², definirana na Grafičkom prikazu - koji čini obvezni i sastavni dio ove Odluke

**Članak 2.**

Komunalna infrastruktura iz članka 1. ove Odluke prikazana je i označena unutar granica crvenom linijom označenog obuhvata na grafičkom prikazu – Izvodu iz katastarskog plana.

Grafički prikaz – Izvod iz katastarskog plana iz stavka 1. ovog članka ovjerit će se potpisom predsjednik Općinskog vijeća Općine Murter-Kornati te se prilaže ovoj Odluci i čini njezin sastavni i obvezni dio.

**Članak 3.**

Za komunalnu infrastrukturu iz članka 1. nalaže se nadležnom sudu, Općinskom sudu u Šibeniku, Posebnom zemljišnoknjižnom odjelu u Tisnom, da izvrši upis iste kao JAVNO DOBRO U OPĆOJ UPORABI u zemljišne knjige, na ime vlasnika:

OPĆINA MURTER-KORNATI, OIB: 95623894063, MURTER, BUTINA 2.

**Članak 4.**

Ova Odluku stupa na snagu osmog dana od dana objave u „Službenom glasniku Općine Murter-Kornati“.

KLASA: 363-01/25-01/18

URBROJ: 2182-18-01/01-25-1

Murter, 30. lipnja 2025. god.

OPĆINSKO VIJEĆE OPĆINE MURTER-KORNATI

Predsjednik

Tina Skračić

Temeljem članka 71. stavka 3. Zakona o pomorskom dobru i morskim lukama („Narodne novine“, broj 83/23) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21) Općinsko vijeće Općine Murter-Kornati na 2. sjednici od 30. lipnja 2025. godine, donosi

**ODLUKU**

**o odabiru najpovoljnijih ponuditelja za dodjelu pomorskih dozvola na području Općine Murter-Kornati za razdoblje od 2025. do 2028. godine**

**Članak 1.**

Na temelju provedenog ponovljenog natječaja za dodjelu dozvola na pomorskom dobru na području Općine Murter-Kornati, KLASA: 342-05/25-01/03, URBROJ: 2182-18-01/3-25-2 od 17. lipnja 2025. godine, odabiru se najpovoljniji ponuditelji za dodjelu dozvola za obavljanje djelatnosti na pomorskom dobru na području Općine Murter-Kornati na vremensko razdoblje od 4. godine, kako slijedi:

|  |  |  |  |  |  |
| --- | --- | --- | --- | --- | --- |
| **Red.BR:** | **MIKROLOKACIJA** | **SREDSTVO** | **PONUDITELJ** | **OCJENA** | **NAJPOVOLJNIJA PONUDA** |
|  | Otok ravni Žakan, ispred č.k. br. 2471/5 (2470) K.O. Sali | Objekt do 15 m2 | KONOBA ŽAKAN d.o.o.  Otok Ravni Žakan br. 8, Murter, OIB:20127776440 | 85 | KONOBA ŽAKAN d.o.o., Otok Ravni Žakan br. 8, Murter, OIB:20127776440 |
|  | Otok ravni Žakan, ispred č.k. br. 2471/5 K.O. Sali | Terasa | KONOBA ŽAKAN d.o.o.  Otok Ravni Žakan br. 8, Murter, OIB:20127776440 | 85 | KONOBA ŽAKAN d.o.o., Otok Ravni Žakan br. 8, Murter, OIB:20127776440 |
|  | Otok ravni Žakan, na k.č.br. 2471/5 K.O. Sali | Suncobrani | KONOBA ŽAKAN d.o.o.  Otok Ravni Žakan br. 8, Murter, OIB:20127776440 | 85 | KONOBA ŽAKAN d.o.o., Otok Ravni Žakan br. 8, Murter, OIB:20127776440 |
|  | Otok ravni Žakan, ispred k.č. br. 2471/5 K.O. Sali | Ležaljke | KONOBA ŽAKAN d.o.o.  Otok Ravni Žakan br. 8, Murter, OIB:20127776440 | 85 | KONOBA ŽAKAN d.o.o., Otok Ravni Žakan br. 8, Murter, OIB:20127776440 |
|  | Uvala Slanica | Plovila na vodomlazni pogon | TURISTIČKO -POLJOPRIVREDNI OBRT "PELE"  ČISTA VELIKA II 50, ČISTA VELIKA, 96025223604 | 100 | TURISTIČKO -POLJOPRIVREDNI OBRT "PELE"  ČISTA VELIKA II 50, ČISTA VELIKA, 96025223604 |

**Članak 2.**

Sastavni dio Odluke čini Zapisnik o otvaranju i pregledu ponuda za dodjelu dozvola na pomorskom dobru Općine Murter-Kornati, (KLASA: 342-05/25-01/03, URBROJ: 2182-18-01/3-25-13) od dana 27. lipnja 2025. godine.

**Članak 3.**

Ovom Odlukom ovlašćuje se općinski načelnik na donošenje rješenja o davanju dozvola na pomorskom dobru najpovoljnijim ponuditeljima.

**Članak 4.**

Protiv ove Odluke ne može se izjaviti žalba, ali se može pokrenuti upravni spor pred Upravnim sudom u Splitu. Upravni spor pokreće se tužbom koja se podnosi u roku od 30 dana od dana dostave ove odluke. Tužba se predaje nadležnom upravnom sudu neposredno u pisanom obliku, usmeno na zapisnik ili se šalje poštom, odnosno dostavlja elektronički putem informacijskog sustava.

**Članak 5.**

Ova Odluka stupa na snagu prvog dana od dana objave u „Službenom glasniku Općine Murter-Kornati“.

KLASA: 342-05/25-01/03

URBROJ: 2182-18-01/1-25-14

Murter, 30. lipnja 2025.

OPĆINSKO VIJEĆE OPĆINE MURTER-KORNATI

Predsjednica

Tina Skračić

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 29. Statuta Općine Murter-Kornati („Službeni glasnik Općine Murter-Kornati“, br. 2/21) i članka 17. Poslovnika Općinskog vijeća Općine Murter-Kornati („Službeni glasnik Općine Murter-Kornati“, br. 2/21) Općinsko vijeće Općine Murter-Kornati na 2. sjednici od 30. lipnja 2025. godine, donosi

**RJEŠENJE**

**o izmjeni Rješenja o izboru Mandatne komisije**

**Općinskog vijeća Općine Murter-Kornati**

1. U rješenju o izboru Mandatne komisije Općinskog vijeća Općine Murter-Kornati („službeni glasnik Općine Murter-Kornati“, broj 6/25) u točki 1. alineja 3. *„Ivan* *Skračić, član“* mijenja se i glasi: *3. Ante Turčinov, član*
2. Ovo rješenje stupa na snagu danom donošenja, a objaviti će se u „Službenom glasniku Općine Murter-Kornati“.

KLASA:021-05/25-01/01

URBROJ: 2182-18-01/01-25-15

Murter, 30. lipnja 2025. god.

OPĆINSKO VIJEĆE OPĆINE MURTER-KORNATI

Predsjednica

Tina Skračić

Na temelju članka 29. Statuta Općine Murter-Kornati (“Službeni glasnik Općine Murter-Kornati”, br. 2/21) i članka 19. Poslovnika Općinskog vijeća Općine Murter-Kornati („Službeni glasnik Općine Murter-Kornati“, br. 2/21.) Općinsko vijeće Općine Murter-Kornati na 2. sjednici od 30. lipnja 2025. godine, donosi

**R J E Š E NJ E**

**o imenovanju Odbora za Statut, Poslovnik i propise**

**I.**

U Odbor za Statut, Poslovnik i propise Općinskog vijeća Općine Murter-Kornati imenuju se:

1. Ante Turčinov, predsjednik
2. Vesna Juran, član
3. Melanija Turčinov Rameša, član

**II.**

Ovo rješenje stupa na danom donošenja i objaviti će se u «Službenom glasniku Općine Murter-Kornati».

KLASA: 021-05/25-01/06

URBROJ: 2182-18-01/01-25-01

Murter, 30. lipnja 2025. god.

OPĆINSKO VIJEĆE OPĆINE MURTER-KORNATI

Predsjednica

Tina Skračić

Na temelju članka 29. Statuta Općine Murter-Kornati („Službeni glasnik Općine Murter-Kornati“, broj 2/21) i članka 2. Odluke o radnim tijelima Općinskog vijeća Općine Murter-Kornati („Službeni glasnik Općine Murter-Kornati“, broj 1/17, 3/17-ispravak, 9/21) Općinsko vijeće Općine Murter-Kornati na 2. sjednici od 30. lipnja 2025. godine, donosi

**RJEŠENJE**

**o imenovanju Odbora za dodjelu javnih priznanja**

**I.**

U Odbor za dodjelu javnih priznanja imenuju se:

1. Tina Skračić, predsjednik
2. Kristina Božikov, zamjenik
3. Edo Juraga, član
4. Blanša Kovačev, član
5. Ana Vodopija, član

**II.**

Ovo rješenje stupa na snagu danom donošenja i objaviti će se u „Službenom glasniku Općine Murter-Kornati“.

KLASA: 021-05/25-01/06

URBROJ: 2182-18-01/01-25-2

Murter, 30. lipnja 2025. god.

OPĆINSKO VIJEĆE OPĆINE MURTER-KORNATI

Predsjednica

Tina Skračić

Na temelju članka 29. Statuta Općine Murter-Kornati („Službeni glasnik Općine Murter-Kornati“, broj 2/21) i članka 2. Odluke o radnim tijelima Općinskog vijeća Općine Murter-Kornati („Službeni glasnik Općine Murter-Kornati“, broj 1/17, 3/17-ispravak, 9/21) i članka 6. st. 2. Pravilnika o stipendiranju učenika i studenata Općine Murter-Kornati („Službeni glasnik Općine Murter-Kornati“, broj 10/23) Općinsko vijeće Općine Murter-Kornati na 2. sjednici od ­­­­­­30. lipnja 2025. godine, donosi

**RJEŠENJE**

**o imenovanju Odbora za dodjelu stipendija**

**I.**

U Odbor za dodjelu stipendija imenuju se:

1. Nikolina Skračić, predsjednik
2. Ante Turčinov, član
3. Kristina Božikov, član
4. Karolina Vukušić, član
5. Tina Skračić, član

**II.**

Ovo rješenje stupa na snagu danom donošenja i objaviti će se u „Službenom glasniku Općine Murter-Kornati“.

KLASA: 021-05/25-01/06

URBROJ: 2182-18-01/01-25-3

Murter, 30. lipnja 2025. god.

OPĆINSKO VIJEĆE OPĆINE MURTER-KORNATI

Predsjednica

Tina Skračić

**II.**

**OPĆINSKI NAČELNIK**

Na temelju članka 47. stavka 6. Zakona o prijevozu u cestovnom prometu („Narodne novine“, broj ( NN 41/18, 98/19, 30/21,89/21, 114/22, 136/24 ), i članka 44. Statuta Općine Murter-Kornati („Službeni glasnik Općine Murter-Kornati“, broj 2/21), Načelnik Općine Murter-Kornati donosi

**ODLUKU**

**o visini naknade za izdavanje dozvole za obavljanje autotaksi prijevoza**

**Članak 1.**

Ovom Odlukom utvrđuje se visina naknade za izdavanje dozvole za obavljanje autotaksi prijevoza.

Dozvola se izdaje na razdoblje od pet godina, a najdulje do dana isteka licencije.

**Članak 2.**

Najviša naknada za izdavanje dozvole ne može biti viša od jedne desetine prosječne mjesečne isplaćene netoplaće u pravnim osobama u jedinici lokalne samouprave, za posljednji mjesec za koji su objavljeni podaci, a koji prethodi podnošenju zahtjeva za izdavanje dozvole.

**Članak 3.**

Ovom Odlukom utvrđuje se visina naknade za izdavanje dozvole za obavljanje autotaksi prijevoza u iznosu od 150,00 EUR.

**Članak 4.**

Naknada za izdavanje dozvole za obavljanje autotaksi prijevoza naplaćuje se prijevozniku jednokratno.

**Članak 5.**

Za provedbu ove Odluke zadužuje se Jedinstveni upravni odjel.

**Članak 6.**

Ova Odluka stupa na snagu danom donošenja, a biti će objavljena u „Službenom glasniku Općine Murter-Kornati“.

KLASA: 340-01/25-01/04

UR.BROJ: 2182-18-03/1-25-1

Murter, 26. lipnja 2025.

NAČELNIK

Šime Ježina dipl.oecc.



Izdavač: Općina Murter-Kornati, Butina 2, 22243 Murter

Glavni i odgovorni urednik: Šime Ježina

www.murter.hr, tel.: 022/435-599, fax: 022/435-598